Firudin Nəbiyev: Miqrantların hüquqlarının müdafiəsinin təmin edilməsi məqsədilə Azərbaycan bir sıra ölkələrlə sazişlər imzalayıb - AZƏRTAC – Azərbaycan Dövlət İnformasiya Agentliyi\nFirudin Nəbiyev: Miqrantların hüquqlarının müdafiəsinin təmin edilməsi məqsədilə Azərbaycan bir sıra ölkələrlə sazişlər imzalayıb\nDövlət Miqrasiya Xidmətinin rəisi, II dərəcəli dövlət miqrasiya xidməti müşaviri Firudin Nəbiyev BMT Baş Assambleyasının “Qaçqın və miqrantların böyük axınının aradan qaldırılması” mövzusunda yüksək səviyyəli görüşü çərçivəsində “Qaçqın və miqrantlar, habelə köçürülmə ilə bağlı məsələlər üzrə beynəlxalq tədbirlər və əməkdaşlıq: qabaqdakı yol” adlı “dəyirmi masa”da çıxış edib.\nDövlət Miqrasiya Xidmətindən AZƏRTAC-a bildiriblər ki, Firudin Nəbiyev yeni dünya düzəninin diktə etdiyi obyektiv gerçəkliklər fonunda qloballaşma prosesinin bütün mütərəqqi cəhətləri ilə yanaşı, miqrasiyanın da çevik mexanizmlər əsasında idarə olunmasını aktual məsələlərdən birinə çevirdiyini deyib. O bildirib ki, bu gün miqrasiya proseslərinin düzgün şəkildə idarə olunması və bu proseslərin ölkənin iqtisadi maraqlarına uyğun tənzimlənməsi üçün müvafiq miqrasiya siyasətinin həyata keçirilməsi mühüm əhəmiyyət kəsb edir.\nXidmət rəisi cərəyan edən qloballaşma fonunda Azərbaycan Respublikasının regionda gedən miqrasiya proseslərinə təsir etmək, ölkə ərazisinə olan miqrasiya axınlarını nəzarətdə saxlamaq və ölkə daxilində miqrasiya proseslərini yerli qanunvericiliyə uyğun idarə etmək və tənzimləmək üçün fəal miqrasiya siyasəti yeritdiyinə diqqət çəkib. O bildirib: “Bu gün dünyada qaçqın və məcburi köçkün problemi çox kritik bir həddə gəlib çatıb. Münaqişədən əziyyət çəkmiş ölkə kimi biz qaçqınların və məcburi köçkünlərin iztirablarını çox yaxşı başa düşürük. Ermənistanın Azərbaycan torpaqlarının 20 faizini işğal etməsi nəticəsində 700 mindən çox azərbaycanlı öz daimi yaşayış yerlərindən qovularaq məcburi köçkün düşüb. BMT Təhlükəsizlik Şurası tərəfindən işğal olunmuş ərazilərin Ermənistan silahlı qüvvələrindən azad edilməsi ilə bağlı 1993-cü ildə qəbul edilmiş 4 qətnamə təəssüf ki, icra olunmur. Qeyd etmək lazımdır ki, azərbaycanlı qaçqın və məcburi köçkünlərin öz torpaqlarına qayıtmaq imkanı verilməsinin zəruriliyi ilə bağlı beynəlxalq birliyin tələbinin yerinə yetirilməsi onların hüquqlarının hərtərəfli təminatı üçün olduqcа zəruridir. Beynəlxalq humanitar təşkilatlara, xüsusilə tariximizin çətin məqamında bizə dəstək olan BMT agentliklərinə, xüsusən də BMT-nin Qaçqınlar üzrə Ali Komissarlığına minnətdarlığımızı bildiririk”.\nFirudin Nəbiyev deyib ki, məcburi köçkün düşmüş insanların sosial məişət problemlərinin həlli onların köçkündüşmə probleminin həlli demək deyildir. Beynəlxalq ictimaiyyətin səyi ilə məcburi köçkündüşmə halları aradan qaldırılmalı, hərtərəfli ədalətli mövqe nümayiş etdirilməli, insanların sülh və təhlükəsizlik şəraitdə yaşaması təmin edilməlidir.\nMüasir dünyada miqrasiya proseslərinin tənzimlənməsinin, miqrantların hüquqlarının qorunmasının ən aktual problemlərdən biri olduğunu vurğulayan Xidmət rəisi əlavə edib ki, Azərbaycan Respublikası üçün miqrasiya proseslərinin beynəlxalq normalara uyğun tənzimlənməsinin təmini, miqrantların və onların ailə üzvlərinin hüquqlarının müdafiəsi prioritet istiqamətlərdəndir. Bu gün üçün görülən tədbirlərin əsasən, ölkə daxilində miqrantların fəaliyyətinin leqallaşdırılmasına və qanuni miqrasiyanın təbliğinə yönəldiyini söyləyən F.Nəbiyev qeyd edib ki, qanuni miqrasiya bütün miqrantların və onların ailə üzvlərinin hüquqlarının tam qorunması üçün zəruridir.\nXidmət rəisi deyib: “Enerji-nəqliyyat sahələrində beynəlxalq və regional layihələrin həyata keçirilməsi, Azərbaycanda mövcud olan ictimai-siyasi və iqtisadi sabitlik, biznes sahəsində əlverişli şəraitin yaradılması, yüksək templi iqtisadi inkişaf əcnəbilərin ölkəmizə axınına səbəb olan əsas amillərdir. Həmçinin ölkəmizdə tolerantlığın yüksək səviyyədə olması miqrasiya proseslərinə təsir edən heç də az əhəmiyyət kəsb etməyən amil kimi qeyd edilməlidir. Bununla əlaqədar olaraq vurğulanmalıdır ki, bu günə qədər miqrantlara münasibətdə milli, etnik və dini zəmində hüquq pozuntusu qeydə alınmayıb. Bu xüsusda, biz qaçqın və miqrant dalğası fonunda islamofobiya meyillərinin artması və islam dininin zorakılıq və terrorçuluqla eyniləşdirilməsi cəhdləri ilə bağlı öz dərin narahatlığımızı ifadə etmək istərdik”.\nF.Nəbiyev onu da əlavə edib ki, miqrantların və onların ailə üzvlərinin hüquqlarının müdafiəsinin təmin edilməsi məqsədilə Azərbaycan Respublikası bir sıra ölkələrlə ikitərəfli və çoxtərəfli sazişlər imzalayıb. Belə ki, miqrasiya sahəsində əməkdaşlığa dair Türkiyə, Moldova, Qazaxıstan, Qırğızıstan, Ukrayna və Belarus ilə ikitərəfli sazişlər mövcuddur. Hazırda bir neçə ölkə ilə də belə sazişlərin imzalanması gözlənilir. Miqrantların, o cümlədən digər ölkələrdə miqrant həyatı yaşayan Azərbaycan Respublikası vətəndaşlarının hüquqlarının müdafiəsi, sosial müdafiəsi, işə düzəlmə prosedurlarının asanlaşdırılması bu sazişlərin əsasını təşkil edir. Bundan əlavə, ölkəmiz Avropa İttifaqı və Norveç ilə imzaladığı readmissiya sazişləri çərçivəsində qanunsuz vəziyyətdə olan miqrantların geri qaytarılması həyata keçirilməklə, onların insan hüquqlarının müdafiəsi də təmin edilir. Bir sıra digər ölkələrlə də belə sazişlərin imzalanması istiqamətində işlər davam etdirilir.\nBMT-nin “Bütün əməkçi miqrantlar və onların ailə üzvlərinin hüquqlarının qorunması haqqında” Konvensiyasına qoşulmuş Azərbaycan Respublikasının milli qanunvericiliyi Konvensiyanın tələblərinə tam uyğunlaşdırılması işini yekunlaşdırmaq üzrə olduğunu deyən Xidmət rəisi vurğulayıb ki, bu da ölkəmizin miqrantların, əsasən də əməkçi miqrantların və onların ailə üzvlərinin hüquqlarının təmini istiqamətində atdığı ən mühüm addımlardan biridir. O, miqrantlar üçün əsasən təyinat ölkəsi olan dövlətlərin həmin Konvensiyaya qoşulmasını bu kateqoriyadan olan böyük sayda miqrantların hüquqlarının pozulmasının qarşısının alınmasında xüsusi əhəmiyyətini də qeyd edib.\nAZERTAG.AZ :Firudin Nəbiyev: Miqrantların hüquqlarının müdafiəsinin təmin edilməsi məqsədilə Azərbaycan bir sıra ölkələrlə sazişlər imzalayıb


Etyen Bakro: "Mübarizəmizi sonadək davam etdirəcəyik" | Sia.az\nEtyen Bakro: "Mübarizəmizi sonadək davam etdirəcəyik"\nİdman - 13.09.2016 14:57 - Oxunma sayı: 29222\n42-ci Ümumdünya Şahmat Olimpiadasında mübarizə aparan kişilərdən ibarət əsas millimizin məşqçisi Etyen Bakro komandamızın çıxışını dəyərləndirib. SİA-nın məlumatına görə, E.Bakro daha yaxşı nəticələrə ümid etdiklərini söyləyib: “Biz ümid edirdik ki, komandamız rəqiblərlə başabaş və inamlı oynayacaq. Lakin belə turnirlərdə hər cür vəziyyətə hazır olmalısan. Heç vaxt nəinki hansısa partiyanın, ümumiyyətlə matçın necə nəticələnəcəyini bilmirsən. Təbii ki, ümidlərimiz böyük idi. Komandanın hazırda yığdığından daha çox xal qazanacağına inanırdıq. Bəzi kiçik nüanslar lazımi nəticənin qazanılmasına mane oldu. İstənilən halda mübarizəmizi sona qədər davam etdirəcəyik”.


Fitrə zəkatının xərclənməsi » Ahlibeyt.ge\nAhlibeyt.ge » İslam elimləri » Fitrə zəkatının xərclənməsi\nTarix: 21-05-2020, 09:16\nFitrə zəkatı verilən şəxsin ədalətli olması şərt deyil. Amma aşkar şəkildə böyük günah edən şəxslərə ehtiyata əsasən zəkat verilməsin.\nAta və ana fəqir övladlarının xərcini verməlidir. Buna əsasən onların yaşayış xərci üçün fitrə zəkatından verə bilməzlər. Amma onların borcuna və onların valideynə vacib olmayan ehtiyaclarına fitrə zəkatından verə bilərlər.\nFitrə zəkatını hədiyyə adı ilə də, vermək olar və lazım deyil verdiyi şəxsə onun fitrə zəkatı olduğunu bildirsin. Amma hər halda onu verdikdə fitrə zəkatı niyyəti etməlidir.\nQeyri-seyyid seyyidə fitrə zəkatı verə bilməz.\nFitrə zəkatını dini maariflərin yayılması yolunda xərcləməyin işkalı yoxdur, amma daha yaxşıdır ki, fəqirə verilsin.\nFitrə zəkatını ödəməkdə meyar, ailə başçısıdır (yəni fitrəni ödəyən şəxs), buna əsasən, əgər ailə başçısı seyid olmaya, ailə üzvlərinin fitrə zəkatını seyidə verə bilməz, hətta onun ailə üzvləri (məsələn, xanımı ya qonağı) seyid olsa belə.\nFəqir şəxsə fitrə zəkatı vacib deyil və fitrə zəkatını da, ona vermək olar. Fəqirə fitrə zəkatı verdikdən sonra, məlum olsa ki, fəqir deyilmiş, bu halda əgər ona verdiyi mal (ərzaq ya onun pulu), aradan getməyibdirsə, onu geri alıb fəqirə verə bilər, amma geri almaq mümkün olmazsa, gərək yenidən fitrə zəkatını ödəsin.\nUnutmayaq ki, kəfənin cibi olmur


Fatih Terim: “Allahdan qorxmursunuzmu?” – Video | SuperSport\nƏsas səhifə Futbol Fatih Terim: “Allahdan qorxmursunuzmu?” – Video\nSupersport.Az-ın məlumatına görə, İstanbul derbisində “Beşiktaş”la qolsuz bərabərliyə razılaşan “Qalatasaray”ın baş məşqçisi Fatih Terim konoravirusla bağlı sərt reaksiya verərək, Türkiyə Futbol Federasiyasını tənqid edib. Təcrübəli mütəxəssis oyunların təxirə salınmamasının səhv qərar olduğunu bəyan edib.\n“Niyə narahat olur futbolçular? Türkiyə Futbol Federasiyası belə edirsə, deməli bildiyi nəsə var. Rahat olsun futbolçular. Təəssüf ki, məlum xəstəlik onlara təsir edib. Buna görə onları tənqid etməyəcəm. Digər ölkələrdə futbol, basketbol və başqa idman növləri yarışları təxirə salınıb. FIFA ilk dəfə “iki ay ərzində istəsəniz milli komandaya oyunçu verməyə bilirsiniz” dedi. Futbol da toxunma oyunudur. Oyunçuya təmas etmə, 1.5 metr kənarda dur deyək? Qəribədir ki, əvvəl azarkeşli, sonra fanatlarsız matç keçirilir. Kimsə bunun açıqlamasını vermir. Hər kəsə desələr də, ancaq bizi azarkeşsiz oynadığımıza dair məlumatlandırmırlar. Burada 850 rəsmi nümayəndə var. Bizim kimi komanda oyunlarında təxirə düşmə olsa, bu bəla virusdan qorunacağıq. Birimizdə çıxarsa, Allah qorusun. Top toplayıcı cocuqların əlcək geyməsi də bir şeyi ifadə etməz. Bizim canımız, ailəmiz yoxmu? Heç Allahdan qorxmursunuzmu? Bu cocuklar, oyunçular, hocalar, hakimler işin aktyoru. Bunlar olmasa futbol olmaz, azarkeş olmazsa heç olmaz. UEFA-nın toplantısı var. Avropa Futbolçular Birliyi dəvət olunubmu? Bizdə Futbolçular Birliyi bir şey etməz. Hakimlər Birliyi federasiyanındır, nəzarətdədir. Heç bir oyunlar belə olmamalıdır. Siz danışmayanlara baxmayın. Qlobal problemlə üzləşmişik. Ölkələr fövqəladə vəziyyət elan edir. Sərhədlərini bağlayanlar var, etirazımız yox. Məktəblər bağlandı, uçuşlar dayandırıldı. Səhv nəsə varmı? Dünyada bütün yarışlar təxirə salındı. Hiç ağlınıza gəlirdimi, NBA da belə olacaq? Milyardlar futbol, insan həyatından önəmli deyil. Koronavirus belə şeydir. Türk futboluna 50 il ömrümü verdim. Bir klubun təmsilçisiyəm. Kimisənin xətrinə dəymək, məyus etmək niyyətində deyiləm. Ancaq doğruları da söyləyəcəyəm. Hamızımın həyatı təhlükədə. Futbolçuları evlərinə göndərsək, kiminsə günahı olmayacaq. Ancaq birimizdən nəsə çıxsa, hamımız karantinə gedəcəyik. Top toplayıcı cocuklar belə.\nFloryanın hər tərəfini dezinfeksiya etdik. Cümə günü hamı evinə getdikdən sonra. Oyunçular məşqdə paltar dəyişmək istmədilər, yenidən dezinfeksiya etdik. İnşAllah bu xəstəliyə qalib gələrik. Klublar Birliyi, Futbolçular Dərnəyi toplanıb oyunlar keçirilməməli deməliydi. Məşqçilər birliyi heç nə deyə bilməz, deməyib, hakimlər birliyi də.\nMənim uşaqlarımın, futbolçularımın canı niyə önəmli deyil? Biri inciyəcəksə, istədiyinizi çempionu edin. Oynamayaq, qardaş. Hamımız paranoyak olduq. Mən bunu özüm üçün yox, Türk futbolu adına söyləyirəm. Ölkə olaraq hər yerdə bir oluruq, burada niyə olmayaq?”


Azərbaycanda rüşvət verənlər nə üçün cəzalandırılmır?\nMüzəffər Baxışov: “Rüşvət verənin zərərçəkmişə çevrilməsi onu məsuliyyətdən azad etmir”\n“Güc orqanlarına rüşvətlə bağlı məlumat rüşvət verməmişdən öncə verilməlidir”\nAzərbaycanda son illər müşahidə edilən əcaib tendensiyalardan biri hansısa vəzifə tutmaq üçün rüşvət verən, lakin aldadıldıqları üçün arzularına çatmayan şəxslərin zərəçəkmiş qismində məhkəmələrə müraciət etməsi, haqq-ədalət davasına çıxmasıdır. Hansı ki, bu insanların hər şeydən öncə rüşvət verdikəri üçün məsuliyyətə cəlb edilməsi zəruridir və bu barədə qanunvericilikdə müvafiq maddə də mövcuddur. Lakin buna baxmayaraq, bir çox rüşvətxor planı baş tutmayandan sonra baş verənlərlə bağlı hüquq-mühafizə orqanı və məhkəmələrə müraciət edərək verdikləri pulu geri qaytarmağa çalışır, rüşvəti nə zaman, kimə, hansı şəraitdə verdikləri ilə bağlı aləmə car çəkir, rüşvət verdikləri üçün məsuliyyətə cəlb edilmirlər. Bu qəbildən olan şəxslər iddia edir ki, CM-nin 312-ci maddəsinə görə, verdiyi rüşvət haqqında güc orqanlarına könüllü məlumat verən şəxsləri məsuliyyətdən azad edir.\nMəlumat üçün qeyd edək ki, CM-nin 312-ci (rüşvət vermə) maddəsində deyilir:\n“312.1. Rüşvət vermə, yəni xidməti vəzifəsinin (səlahiyyətlərinin) icrası ilə əlaqədar hər hansı hərəkətin edilməsi və ya belə hərəkətin edilməsindən imtina olunması müqabilində vəzifəli şəxsə onun özü və ya üçüncü şəxslər üçün birbaşa və ya dolayı yolla, şəxsən və ya vasitəçidən istifadə etməklə maddi və sair nemət, imtiyaz və ya güzəş təklif olunması, vəd edilməsi və ya verilməsi - (64) min manatdan iki min manatadək miqdarda cərimə və ya iki ildən beş ilədək müddətə azadlıqdan məhrum etmə ilə cəzalandırılır.\n312.2. Vəzifəli şəxs tərəfindən bilə-bilə qanunsuz hərəkətlər (hərəkətsizlik) etməyə görə ona rüşvət vermə və ya təkrar rüşvət vermə - iki min manatdan dörd min manatadək miqdarda cərimə və ya dörd ildən səkkiz ilədək müddətə azadlıqdan məhrum etmə ilə cəzalandırılır”.\nMəlum maddənin qeyd hissəsində isə deyilir: “Rüşvət verən şəxs vəzifəli şəxs tərəfindən tətbiq edilən hədə-qorxu nəticəsində rüşvət verdikdə və ya rüşvət vermə haqqında müvafiq dövlət orqanına könüllü məlumat verdikdə cinayət məsuliyyətindən azad edilir”.\nMəsələ ilə bağlı “Hürriyyət”ə açıqlama verən tanınmış hüquqşünas Müzəffər Baxışov 312-ci maddənin qeyd hissəsinin bəzi vətəndaşlar tərəfindən yanlış başa düşüldüyünü vurğuladı. Hüquqşünasın sözlərinə görə, vətəndaş rüşvət verməyə görə məsuliyyətdən yalnız o halda azad edilir ki, o, rüşvət verəndən sonra deyil, verməmişdən öncə, ondan rüşvət tələb edilən zaman hüquq-mühafizə orqanlarına məlumat versin:\n“CM-nin 312-ci maddəsində bir qeyd var. Bu qeydə əsasən, rüşvət verən yalnız o halda məsuliyyətdən azad olunur ki, o, rüşvət verənə qədər hüquq-mühafizə orqanlarını bu haqda məlumatlandırır. Əgər şəxs rüşvət verəndən sonra bu barədə hüquq-mühafizə orqanlarını məlumatlandırırsa, bu, həmin şəxsin məsuliyyətini azaltmır. Yəni vətəndaşdan kimsə hansısa işə görə rüşvət tələb edirsə, o, bu haqda hüquq-mühafizə orqanlarına könüllü şəkildə, zamanında məlumat verməlidir.\nBir çox hallarda rüşvət vətəndaşı hansısa işə təyin edən şəxsə deyil, onunla vətəndaş arasında vasitəçilik edən şəxsə verilir. Həmin vasitəçinin isə bir çox hallarda rəsmi səlahiyyəti olmur. Məsələn, kimsə hansısa nazirlikdə hüquq şöbəsinin rəhbəri vəzifəsini tutmaq üçün nazirin özünə rüşvət versə, bu, rüşvətvermə kimi qiymətləndirilir. Lakin vətəndaş nazirin pulyığanına rüşvət verir. Pulyığanın isə özünün bu şəxsi vəzifəyə təyin etmək səlahiyyəti yoxdur. Buna görə də bu kimi hallarda pulyığana qarşı dələduzluq maddəsi ilə iş açılır. Yəni vətəndaşı aldatmaq və onun etibarından sui-istifadə etməkdə təqsirləndirilir. Belə olan halda rüşvət verən şəxs zərərçəkmişə çevrilir. Təsəvvür edin ki, Gülər Əhmədovaya 178-ci maddə ilə ittiham verilmişdi. Amma E.Abdullayev zərərçəkmiş kimi tanınmadı. Bu isə o deməkdir ki, əgər zərərçəkmiş yoxdursa, cinayətin obyekti də yoxdur. Cinayətin obyekti yoxdursa, o zaman kiməsə ittiham vermək olmaz”.\nM.Baxışovun sözlərinə görə, kiminsə rüşvət verdikdən sonra zərərçəkmiş vəziyyətə düşməsi onu rüşvət verməyə görə məsuliyyətdən azad etmir: “Rüşvət verən şəxslərin yuxarıda qeyd etdiyim qaydada zərəçəkənə çevrilməsi onları rüşvət verməyə görə məsuliyyətdən azad etmir. Çünki həmin şəxs hansısa vəzifə əldə etmək üçün rüşvət verib. Onları buna görə cəzalandırmaq lazımdır. Lakin Azərbaycanda hüquq sistemi o qədər bərbad vəziyyətə düşüb ki, konkret cinayətlərə görə yox, konkret şəxslərə görə əməllərə qiymət verilir. Yəni şəxslərin kimlərlə münasibətdə olması, kimlərlə qohumluq əlaqəsinə malik olması, onların siyasi hakimiyyətə münasibəti və s. kimi məsələlər əsas götürülür. Əsassız və qanunsuz olaraq, bütün bunlar əsas götürərək cinayət törədən, xüsusilə də rüşvət vermə cinayəti törədən şəxslər cinayət məsuliyyətindən azad edilir, məsuliyyətə cəlb edilmir.\nBu isə öz növbəsində Azərbaycan cəmiyyətində bir hərc-mərclik yaradır. Yüksək vəzifələrdə çalışan insanlar üçün də rüşvət yığmaqla bağlı geniş imkanlar açır. Bəzən bir vəzifə üçün yüzlərlə, minlərlə insan can atır. Yüksək ranqlı məmurlar isə bu fürsətdən yararlanaraq qanunsuz olaraq varlanırlar. Yığılan pullar onların cibinə gedir.\nAzərbaycan balaca bir ölkədir və hər kəs yaxşı bilir ki, hansı nazirin pulyığanı kimdir. Sadəcə, onların siyasi hakimiyyətə olan münasibəti bu insanları cinayət məsuliyyətinə cəlb edib cəzalandırmağa imkan vermir. Bu problemlərdən yeganə çıxış yolu Azərbaycanda hüquqi dövlətin qurulmasını təmin etməkdir. Hər kəs törətdiyi cinayət əməlinə görə vaxtında cinayət məsuliyyətinə cəlb edilməlidir. Belə olarsa, bu, başqalarına da dərs olar. Lakin təəssüf ki, ölkəmizdə hələ ki, belə bir hüquqi dövlət qurulmayıb. Buna görə də, məlum tendensiya bu şəkildə də davam edəcək. Bu isə sonda ölkəni böyük bir uçuruma aparacaq”.


Abituriyentlərin nəzərinə - Sınaq imtahanı keçiriləcək - TƏHSİL - Fins.az\nAbituriyentlərin nəzərinə - Sınaq imtahanı keçiriləcək\nDövlət İmtahan Mərkəzi (DİM) orta ümumtəhsil müəssisələrində təhsilalanların yekun qiymətləndirilməsi imtahanlarında (buraxılış imtahanlarında) iştirak edən, ali təhsil müəssisələrinin bakalavriat, magistratura və rezidenturalarına, həmçinin dövlət qulluğuna qəbul olmaq istəyənlərin imtahanlara səmərəli hazırlaşmalarına kömək məqsədilə http://otk.az portalı vasitəsilə online sınaq imtahanları təşkil edir. DİM-dən Fins.az-a bildirilib ki, portalda həm IX (hər iki mərhələ), həm də XI sinif üzrə buraxılış imtahanları modelinə uyğun imtahan vermək mümkündür. Bu imkandan kolleclərə, V ixtisas qrupuna aid ixtisaslara qəbul olmaq istəyən cari ilin məzunları ilə yanaşı, əvvəlki illərin məzunları da yararlana bilərlər. Test bloklarına qaydalara uyğun olaraq xarici dil fənləri üzrə dinləmə mətnləri də əlavə edilib. Mətni online dinləyib müvafiq suallara cavab vermək mümkündür. Portalda tədrisi ingilis dilində olan məktəblərin 11-ci sinif şagirdləri də buraxılış imtahanı verə bilərlər. Bu imtahana yazılan şagirdlər əlavə ödəniş etmədən tədris dili Azərbaycan dilindən fərqli olan şagirdlər üçün nəzərdə tutulan “Azərbaycan dili” (dövlət dili kimi) imtahanını verə bilərlər. Rus bölməsinin abituriyentləri də “Azərbaycan dili” (dövlət dili kimi) fənni üzrə ayrıca imtahana yazıla bilərlər. Saytda məktəb dərsliklərində keçilən mövzuların mənimsənilmə səviyyəsini yoxlamaq üçün fənlər və siniflər üzrə sınaq imtahanı vermək mümkündür. Bundan əlavə, DİM-in 2018-ci ildə nəşr etdiyi test toplularında verilən mövzular, bölmələr, eləcə də “Abituriyent” jurnalının nəşr etdiyi fənlər üzrə vəsaitlərdəki test tapşırıqları əsasında imtahan vermək olar. Portalda, həmçinin DİM tərəfindən I-IV ixtisas qrupları üzrə 2015-2018-ci illərdə keçirilmiş qəbul imtahanları, 2018-ci ildə keçirilmiş sınaq imtahanlarında istifadə olunmuş test kitabçaları üzrə online sınaq imtahanı təşkil edilir.\nXatırladaq ki, bu imtahanların bəziləri ödənişsizdir. Abituriyentlər ödəniş etmədən rahat şəkildə imtahana yazıla və onlara uyğun günün istənilən vaxtında sayta daxil olub biliklərini yoxlaya bilərlər. Bütün bunlarla yanaşı, magistraturaya, rezidenturaya və dövlət qulluğuna hazırlaşan namizədlər də online şəkildə sınaq imtahanlarında iştirak edə bilərlər. Namizədlər imtahan başa çatan kimi nəticələri əldə etmək, yenidən test tapşırıqlarına baxmaq, onları təhlil etmək, öz cavabları ilə düzgün cavabları müqayisə etmək imkanına malikdirlər.\nhttp://otk.az portalında yerləşdirilmiş online sınaq imtahanlarına yazılmaq üçün ödənişlər plastik kartlar və ya “Milliön” terminalları vasitəsilə aparılır. Qeydiyyat və ödəniş təlimatı ilə portalda tanış olmaq mümkündür.


Kürdəmirdə Konstitusiya Günü münasibətilə dəyirmi masa keçirilib\nNoyabrın 11-də rayonun Heydər Əliyev Mərkəzində Kürdəmir Rayon İcra Hakimiyyətinin təşkilatçılığı ilə 12 noyabr - Konstitusiya Gününə həsr olunan dəyirmi masa keçirilib.\nTədbirdə Kürdəmir Rayon İcra Hakimiyyətinin Başçısının ictimai-siyasi və humanitar məsələləri üzrə müavini Vəsilə Əsgərli, rayonun idarə, müəssisə və təşkilatlarının rəhbərləri, ziyalılar, rayon ictimaiyyətinin nümayəndələri və gənclər iştirak edibilər.\nTədbir iştirakçıları ilk öncə Ulu Öndər Heydər Əliyevin abidəsini ziyarət etmiş, abidənin önünə tər gül-çiçək dəstələri düzmüş, ona hörmət və ehtiramlarını ifadə etmişlər. Tədbir dövlət himninin səsləndirilməsi ilə öz işinə başlayıb.\nTədbiri giriş sözü ilə açan Kürdəmir Rayon İcra Hakimiyyəti Başçısının ictimai-siyasi və humanitar məsələləri üzrə müavini Vəsilə Əsgərli bildirib ki, xalqımızın ən yeni tarixində özünə layiqli yer tutan əlamətdar günlərimizdən biri də 12 noyabr – Konstitusiya günüdür. Azərbaycan xalqının əsrlərlə arzusunda olduğu azadlıq, müstəqillik amallarını gerçəkləşdirən, onun gənc, lakin qüdrətli dövlət quruculuğu sahəsində bütün səylərinə istiqamət verən, Ulu Öndərimiz Heydər Əliyevin banisi olduğu Konstitusiyamız bugünki sabitliyimizin, dövlət müstəqilliyimizin qarantıdır.1991-ci ildə müstəqillik əldə etmiş Azərbaycan xalqı çətin sınaqlardan keçməli oldu. Bir yandan xarici düşmən təcavüzü, torpaqların itirilməsi, digər tərəfdən ölkədaxili çəkişmələr, iqtisadi böhran ölkəni iflic vəziyyətinə salmışdı. Ulu Öndər Heydər Əliyevin xalqın ağır günlərində məhv olmaq təhlükəsi qarşısında qalmış dövlətin idarəçilik yükünü öz çiyinlərinə götürməsi Azərbaycan xalqı üçün xilas yolu oldu. Tamamilə iflic olmuş, əmlakı talan edilmiş, ordusu olmayan, iqtisadiyyatı dondurulmuş bir ölkəni yenidən qurmaq, onun bütün strukturlarında islahatlar aparmaq, artıq öz funksiyasını itirmiş, heç bir qüvvəyə malik olmayan qanunların yeniləri; daha sivil, daha demokratik, daha dünyəvi qanunlarla əvəz etmək kimi çətin missiyanı öz üzərinə götürmək bu müdrik insanın xalqı qarşısında fədakarlığı idi.Heydər Əliyev hakimiyyətə qayıdışının ilk günlərindən ölkədə zəruri islahatlar aparmağa başladı.1995-ci il 12 noyabrda müstəqil Azərbaycan respublikası Ümumilli Liderimiz Hedər Əliyevin rəhbərliyi ilə dövlət quruculuğu istiqamətində inamlı bir addım atdı.Həmin gün referendum yolu ilə dünyada toplanmış ən mütərəqqi təcrübə əsasında demokratik dəyərlərə malik müstəqil Azərbaycanın ilk konustusiyası qəbul edildi. Hüquqi, demokratik dövlət quruculuğu yolunda əldə olunmuş mühüm naliyyətlərdən biri kimi Konustitusiyamızın qəbul edilməsi çağdaş tariximizə qızıl həriflərlə həkk olundu.\nDəyirmi masada “Azərbaycan Respublikasının Konstitusiyası ölkəmizdə insan hüquq və azadlıqlarının əsas təminatçısıdır” mövzusunda rayon Prokrorunun müavini Elxan Məmmədov, “Azərbaycan dövlətçiliyinin qorunub saxlanılması və inkişafında Milli Konstitusiyamızın rolu” rayon Polis rəisinin köməkçisi Vüsal Hüseynov, “Azərbaycan Konstitusiyası – təhsil, əmək və istirahət hüququ verən tarixi sənəddir” mövzusunda Xırdapay kənd tam orta məktəbinin direktoru İnqilab Rəsulov, “ Heydər Əliyev və Azərbaycan Konsitutiyası ” mövzusunda E.Zülfüqarov adına Şılyan kənd tam orta məktəbinin direktoru Xidmət Əhmədov məruzələrlə çıxış edərək Konstitusiyanın yaranmasının tarixi və inkişaf mərhələlərindən, Ümummilli Liderimiz Heydər Əliyevin bu istiqamətdə xidmətlərindən, əsas Qanunda təsbit olunmuş insan hüquq və azadlıqlarından ətraflı danışıblar.


Xəbərlər :: TƏHSİL NAZİRİ HAMİLİYƏ VERİLMİŞ İXTİSASLARDA TƏHSİL ALAN TƏLƏBƏLƏRLƏ GÖRÜŞÜB :: Naxçıvan Dövlət Universiteti\nTƏHSİL NAZİRİ HAMİLİYƏ VERİLMİŞ İXTİSASLARDA TƏHSİL ALAN TƏLƏBƏLƏRLƏ GÖRÜŞÜB\nNaxçıvan Muxtar Respublikası Ali Məclisi Sədrinin 2015-ci il iyulun 27-də imzaladığı “Ali və orta ixtisas təhsili müəssisələrində ixtisasların müvafiq təşkilatlara hamiliyə verilməsi haqqında” Sərəncamına uyğun olaraq Naxçıvan Muxtar Respublikası Təhsil Nazirliyinin tədbirlər planı hazırlanmışdır. Naxçıvan Muxtar Respublikası Təhsil naziri Piri Nağıyev və nazirliyin əməkdaşları həmin Sərəncamdan irəli gələn vəzifələrin icrası ilə bağlı Naxçıvan Dövlət Universitetinin pedaqoji profilli hamiliyə götürülmüş ixtisaslarında təhsil alan tələbələrlə görüş keçirib.\nTədbiri universitetin rektoru, AMEA-nın müxbir üzvü Saleh Məhərrəmov açaraq, Azərbaycanda təhsilin inkişaf strategiyasından, ümummilli lider Heydər Əliyevin təhsil siyasətinin uğurlu davamından danışıb. Qeyd olunub ki, Naxçıvan Dövlət Universiteti tarixi inkişaf yolu keçən, çoxillik ənənənlərə söykənən, yüksək ixtisaslı mütəxəsisslər yetişdirən, güclü maddi-texniki bazaya malik olan, beynəlxalq əlaqələrini günbəgün genişləndirən ali təhsil ocağıdır. Rektor, 27 iyul 2015-ci il tarixli Sərəncamın təhsil tarixindəki mühüm əhəmiyyətindən danışıb.\nNaxçıvan Muxtar Respublikasının təhsil naziri Piri Nağıyev tədbirdə çıxış edərək vurğulayıb ki, bu gün muxtar respublikamızda təhsilə diqqət və qayğı ən yüksək səviyyədədir. Yeni məktəb binalarının tikilib istifadəyə verilməsi, onların yüksək maddi-texniki baza və ən müasir informasiya kommunikasiya texnologiyaları ilə təchizatı bu qayğının bariz nümunəsidir. Nazir, Naxçıvan Muxtar Respublikası Ali Məclisi Sədrinin 2015-ci il iyulun 27-də imzaladığı “Ali və orta ixtisas təhsili müəssisələrində ixtisasların müvafiq təşkilatlara hamiliyə verilməsi haqqında” Sərəncamın çox böyük tarixi əhəmiyyəti olduğunu bildirib. Nazir, Sərəncamın ali və orta ixtisas təhsili müəssisələri, nazirliklər, komitələrlə belə əlaqəli tədbirlər, bilik və təcrübə mübadiləsi, mövcud problemlərin aradan qaldırılması, gələcək pedaqoji fəaliyyət prinsiplərinin düzgün müəyyənləşdirilməsi baxımından,həmçinin tədrisin və təhsilin daha da yüksək səviyyədə qurulmasında mühüm əhəmiyyət kəsb etdiyini bildirib.\nAli və orta ixtisas məktəblərinə həm sənədvermə, həm də qəbulun nəticələrinin ilbəil yaxşılaşdığını vurğulayan təhsil naziri qeyd edib ki, 2014-cü ildə 117 ümumtəhsil məktəbinin məzunları qəbul imtahanlarında yüksək nəticələr göstərmişdisə, 2015-ci ildə belə məktəblərin sayı 129-a çatıb. Piri Nağıyev de vurğulayıb ki, məzunlar ixtisas seçimi zamanı muxtar respublikada fəaliyyət göstərən ali təhsil müəssisələrinə daha çox üstünlük veriblər. 2015-ci ildə 1137 nəfər, yaxud qəbul olanların 72 faizi Naxçıvan Muxtar Respublikasında yerləşən ali təhsil müəssisələrini seçiblər. Nazir bir faktı da diqqətə çatdırıb ki, bu il yüksək balla ali məktəbə qəbul olaraq, Prezident təqaüdünə layiq görülən 8 nəfər tələbənin 4-ü Naxçıvan Dövlət Universitetinin tələbəsidir.\nTədbirdə, muxtar respublikada müəllim əməyinin qiymətləndirilməsinin daim diqqət mərkəzində saxlanıldığını nəzərə çatdıran Piri Nağıyev vurğulayıb ki, Naxçıvan Muxtar Respublikası Ali Məclisi Sədrinin “Naxçıvan Muxtar Respublikasının dövlət ümumi təhsil müəssisələrində çalışan, bilik və bacarıqlarının qiymətləndirilməsi aparılan müəllimlərin dərs yükünün və əmək haqqının artırılması haqqında” 2015-ci il 22 iyun tarixli Sərəncamı müəllim əməyinə, ümumilikdə, təhsilə göstərilən dövlət qayğısının bariz nümunəsidir.\nSonda Nazir tələbə-gənclərə vətənpərvər, dövlətçiliyə və xalqa sədaqətli gənc nəsil kimi yetişmələrin arzulayaraq onlara, bu yolda uğurlar diləyib.\nNaxçıvan Muxtar Respublikası Təhsil Nazirinin müavini Məmməd Qəribov bildirib ki, Təhsil Nazirliyinin əməkdaşları Sərəncamdan irəli gələn vəzifələrin icrası ilə bağlı, dəfələrlə Naxçıvan Dövlət Universitetində olaraq tələbələrlə görüşüb və onlarla söhbətlər aparıb, yeni təlim metodu olan kurikuluma aid metodiki vəsaitlər, Naxçıvan Muxtar Respublikası Təhsil Nazirliyinin tabeliyində olan ümumtəhsil məktəbləri haqqında yazılı məlumatlar tələbələrə paylanılıb.\nQeyd edək ki, bu dəfə də tələbələrlə görüş zamanı onlara, ümumtəhsil məktəblərində məktəbdaxili qiymətləndirmənin tətbiqi adlı metodik vəsait paylanılıb.


Sarkisyan netice çıxarmasa, yaxın vaxtda devrilecek - Azadliq Xeber\nSarkisyan netice çıxarmasa, yaxın vaxtda devrilecek\nSarkisyan nəticə çıxarmasa, yaxın vaxtda devriləcək\n19:10 xeber – Hazırda Ermənistanda baş verən etiraz aksiyaları Ukraynadakı dövlət çevrilişinin birinci fazasını “birə bir” təkrar edir.\nANS PRESS-in məlumatına görə, bu sözləri Rusiya Federasiya Şurasının beynəlxalq məsələlər üzrə komitəsinin üzvü İqor Morozov deyib.\nABŞ-ın İrəvandakı səfirliyi bu ölkənin xaricdəki ən iri diplomatik təmsilçiliklərindən biri olduğunu deyən Morozov ölkədəki etiraz aksiyalarının ABŞ tərəfindən yönləndirildiyini bəyan edib.\n“Ermənistanda dövlət çevrilişi ola bilər. Əgər Sarkisyan Kiyev Maydanından nəticələr çıxarmasa, çevriliş olacaq. Ukrayna müxalifəti də prezident Yanukoviçlə danışıqlardan imtina etmişdi. Nümaayişçilərin qarşısında avropalı siyasətçilər nitq söyləyirdi. Burada da aksiyaları ABŞ-ın Kiyevdəki səfirliyi idarə edirdi” – Morozov bildirib.


Skopelos pansion adası SKOPELOS pensiya mənzillərinə sifariş\nSkopelos Pansionatı. Skopelos Skopelos iqamətgahlarında pensiya. Skopelos Yerləşdirmə. Skopelos mamma mia adasında tətillər. Skopelos adasında tətillər. Təsvirlər, rəylər, şəkillər, sahələr. Sifariş üçün birbaşa sahibləri ilə əlaqə saxlayın.


2 oktyabr, 2020 [13:21]\nFransa Prezidentinin müəmmalı “sülh” axtarışları və Azərbaycanın “şərti” haqda\nAzərbaycanda keçirilən ictimai rəy sorğusunda rəyi soruşulanların 90 faizindən çoxu Ermənistan-Azərbaycan münaqişəsində vasitəçilik missiyası daşımalı olan ATƏT-in Minsk Qrupunu qınayır. Hətta Minsk Qrupunda keçmişdə həmsədrlik etmiş Amerika diplomatları belə Minsk Qrupunun üzərinə düşəni etmədiyini vurğulayır. Yəni hadisələrin bu yerə gəlib çıxmasına görə Azərbaycan cəmiyyətində Minsk Qrupundan narazlıq var. Buna səbəb vasitəçilik mandatına görə tərəfsiz mövqe tutmalı olan böyük üçlüyün bir çox hallarda belə mövqe sərgiləmədiyi məlumdur. Hətta indiki vəziyyətdə - döyüş əməliyatları getdiyi bir zamanda həmsədr dövlətin Prezidentinin tərəf tutması onun artıq öz missiyasını davam etdirməsinin mümkünsüzlüyünü göstərir.\nRusiya münaqişədə neytrallığını müxtəlif səviyyələrdə və müxtəlif formalarda trivial və ya açıq bəyan etmişdi. Bu dövlətin BMT-dəki nümayəndəsi Vasili Nebeznya belə bir açıqlama vermişdi: “Türkiyə ənənəvi olaraq Azərbaycanı dəstəkləyir. Bu o demək deyil ki, Azərbaycana qarşı Ermənistanın tərəfindəyik. Biz ədalətli həllin, atəşin dayandırılmasının və hərbi əməliyyatların bitməsinin tərəfdarıyıq”.\nBurda “ədalətli həll” ifadəsi işlədilir. Əlbəttə, müsbət siqnaldır. Ancaq “ədalətli həll” deyəndə Rusiyanın nəyi nəzərdə tutduğunu bilmirik. Azərbaycanın, eləcə də, Azərbaycana mənəvi dəstək verən Türkiyənin interpretasiyası məlumdur: ədalətli həll Ermənistan qoşunlarının Azərbaycan ərazisindən çıxmasıdır. Bundan sonra Azərbaycan Konstitusiyası və qanunvericiliyi çərçivəsində Dağlıq Qarabağ bölgəsinə hər hansı status müzakirə oluna bilər. Azərbaycan bunu dəfələrlə deyib. Hətta öz ərazisində Naxçıvan Muxtar Dövləti deyə bir status nümunəsi də yaradıb. Bu, o zaman olub ki, Ermənistanla fəal danışıqlar gedirdi və hansısa mərhələdə münaqişənin dinc yolla bitməsinə bəlkə də çox yaxın olmuşuq. Belə bir model də təklif olunub. Ən azı ağılda tutulub. Azərbaycan danışıqların bir nöqtəsində - səhv etmirəmsə, Kazan raundunda Dağlıq Qarabağa dünyada mümkün olan ən yüksək status təklif edib. Ancaq Ermənistan razılaşmayıb. Niyə?! Çünki o, Dağlıq Qarabağı (Şuşa da daxil olmaqla) müstəqil dövlət kimi görmək istəyib.\nErmənistan siyasətçilərinin danışıqlar stratejisi budur: Dağlıq Qarabağın müstəqilliyinə nail olmaq, onun Ermənistanla birbaşa ərazi bağlılığını saxlamaq üçün Laçını və Kəlbəcəri qaytarmamaq, sazişlər imzalanandan, böyük dövlətlər də buna – müqavilənin icrasına, o cümlədən, Dağlıq Qarabağın Azərbaycandan təhlükəsizliyinə qarant olandan, Dağlıq Qarabağın “müstəqilliyi” dünya birliyində tanıdılandan sonra günün birində ordakı erməni separatçı qurama rejimin qərarına əsaslanaraq bölgəni özünə birləşdirmək. Kimsə buna etiraz edəndə: “Dağlıq Qarabağ müstəqil dövlətdir, öz qərarlarını özü verir” kimi bir mövqe tutmaq. Artıq öz qoşunlarını “qanuni” əsasda Dağlıq Qarabağda yerləşdirmək. Bundan sonra özləri üçün əlverişli zamanda David Tonoyanın dediyi o “Yeni ərazilər üçün yeni müharibə” konsepsiyasını həyata keçirməyə başlamaq.\nAzərbaycan ordusunun apardığı əks-hücum əməiyyatları və döyüş meydanında qazanılmış ilkin uğurlar Ermənistanın və ümumiyyətlə, dünya erməniliyinin bu strateji planlamasını təməldən sarsıdıb. Artıq həmin konstruksiyanı tamam dağıtmaq üçün ordumuzun hərbi əməliyyatları davam etdirməsi lazımdır. Buna görədir ki, Ermənistan döyüşlərin dayandırılması üçün BMT, ATƏT, müxtəlif paytaxtlar demədən hər yerə və hər şeyə əl atır. Çünki Ermənistanı ənənəvi olaraq həmişə dəstəkləmiş böyük güc daha çox neytral qalmağa çalışdı. Hətta Rusiyanın neytral görünməyə çalışması belə Ermənistan rəhbərliyinin və ordusunun psixoloji baxımdan sarsılması demək idi. Ancaq bu, əsas faktor deyil; Ermənistan ordusu Azərbaycan Silahlı Qüvvələri qarşısında onsuz da çox zəif idi, bu döyüşlərdə də çox zəif çıxdı. Bu da erməni siyasətinin qurduğu sxemi pozdu. Əks halda biz soruşa bilərik: “Yeni ərazilər üçün yeni müharibə” konsepsiyanız necə oldu? Sentyabrın 27-də yeni müharibəni başlatdınız, nəinki yeni ərazilər işğal etdiniz, əksinə əlinizdə olanları da bir-birinin ardınca itirirsiniz. Müharibəni yenidən başladan Ermənistan ola-ola atəşin dayandırılmasını istəyirsə, deməli, Azərbaycan ordusu, dediyimiz kimi, onun bütün planlarını alt-üst edib. Bu baxımdan, Minsk Qrupu həmsədrlərinin bəyanatına Ermənistan özünün çox ağır və biabırçı hərbi-siyasi məğlubiyyətindən xilas yolu kimi baxır.\nDünya siyasətinin bəzi liderləri bəzən “təmas xəttində eskalasiya” ifadəsini işlədir, bunu qınadıqlarını bəyan edirlər. Əvvəlcə onu deyək ki, “eskalasiya” ümumi, mücərrəd ifadədir. Baş verən toqquşmaların konkret adı var:\nErmənistanın Azərbaycana yeni ərazilər işğal etmək üçün hücumu və Azərbaycan ordusunun əks-hücumu. Burda qınanmalı olan şey birinci hissədədir. İkinci hissəni - Azərbaycanın əks-hücumunu qınamaq istəyənlər, qınayanlar varsa, deməli, BMT Nizamnaməsinin 51-ci maddəsini qınamış olurlar. Çünki həmin maddə Azərbaycana özünü müdafiə etmək hüququ verir. Əgər özünü böyük, demokratik dövlət sayan (üstəlik də BMT TŞ daimi üzvü olan) biri hüququ qınayırsa, o zaman hansı ədalətli həlldən danışa bilərlər?! Müqayisə qüsurlu olsa da, fikrimizi daha anlaşıqlı izahı üçün istifadə edəcəyik. Hətta zəruri müdafiə həddində törədilən cinayət belə bəraət aldığı halda, Azərbaycanın haqlı davası niyə qınanmalıdır?! Bu baxımdan, Fransa Prezidentinin mövqeyi çox ziddiyyətlidir, özünün ifadəsi ilə desək, “düşünülməmiş və təhlükəlidir”.\nBu yerdə tarixə baxaq. Rusiya keçmiş Sovet İttifaqının siyasi varisidir. Sovet İttifaqı, ABŞ, Böyük Britaniya İkinci Dünya Müharibəsində Hitler Almaniyasına qarşı müttəfiq idilər. Faşist Almaniyası Sovet İttifaqına hücum etmişdi. Ərazisinin böyük bir hissəsini işğal altına almışdı. ABŞ və Böyük Britaniya Sovet İttifaqının (indiki Rusiyanın deyək) yanında yer aldı. Niyə işğalçının deyil, işğala məruz qalanın yanında yer aldılar?! Bunun səbəbləri araşdırılıb; cild-cild kitablar var.\nƏn başlıca səbəblərdən biri Sovet İttifaqının, indiki terminologiya ilə desək, sərhədlərinin toxunulmazlığı, ərazi bütövlüyü və suverenliyi pozulmuşdu. 1944-cü ildə (xeyli dərcədə gecikmiş olsa da) Sovet İttifaqının müttəfiqləri Hitler Almaniyasına qarşı ikinci cəbhəni harda açmışdılar? Normandiyada. Yəni Fransada. Çünki Almaniya Sovet İttifaqına hücumdan da qabaq Fransanı tamamilə özünün işğalı altına almışdı. Fransanın hökuməti Britaniyaya mühacirət etmişdi.\nMüttəfiqlər o zaman Hitler Almaniyasını Sovet İttifaqına, neytrallardan və Üçüncü Reyxlə müttəfiq olanlardan başqa Avropanın bütün dövlətlərinə, o cümlədən, bax elə həmin bu Fransaya hücum edib işğal altına aldığına görə qətiyyətlə qınamış, faşist işğalçılarına qarşı döyüşərək Berlinə qədər gedib çıxmış, Almaniyanı, ayrıca onun paytaxtını öz aralarında bölmüş, nasist liderlərini mühakimə edərək cəzalandırmış, Almaniyaya hərbi moratorium qoymuşdular. Ancaq bu gün həmin o Fransa (özü də faşizmin işğalından əziyyət çəkmiş olan dövlət) Almaniyanın ən balaca əyalətindən də kiçik olan bir dövlətə - Ermənistana “işğalçı” demək istəmir. O da faşist idi, bu da faşistdir. Niyə eyni təhlükəyə qarşı bir zaman vuruşan Fransa indi həmin ideologiyanı daşıyana dəstək versin?!\nBiz İrəvana getmək istəməmişik, Ermənistanı bölmək fikrimiz də yoxdur. Sadəcə, öz torpaqlarımızı azad etmək istəyirik. Ancaq baxırıq ki, münaqişənin həllinə vasitəçilik missiyası daşıyanlarda işğalın böyük modelinə bir, balaca modelinə başqa cür yanaşma var. Əks arqument gətirə bilərlər ki, vasitəçilər neytral olmalıdır və sair. Neytral qalsaydı heç olmasa. Hərçənd bu fikir, bu yanaşma özü də heç bir tənqidə davamlı deyil; işğalçı ilə işğala məruz qalan arasında necə neytral olmaq olar?! O zaman məsələn, ABŞ İkinci Dünya Müharibəsində Sovet İttifaqı ilə, elə bu Fransa ilə işğalçı Faşist Almaniyası arasında neytral qalmalıydı?! Sual ritorikdir.\nTərəfləri danışıqlar masasına qayıtmağa çağırışlar da var. Həm də ilkin şərt irəli sürmədən. Bu çağırışların məğzinə keçməzdən əvvəl bir nüansa diqqət yetirək. 27 il bundan qabaq BMT Təhlükəsizlik Şurası 4 qətnamə qəbul edərək işğalçının Azərbaycan ərazisindən qeyd-şərtsiz çıxarılmasını tələb etmişdi. Əvvəlcə, məsələn, Fransa, həmin o “qeyd-şərtsiz” olası işi görməyi Ermənistandan tələb etməliykən, biz əksini gördük.\nÜmumiyyətlə götürəndə Azərbaycan şərt irəli sürübmü?! Yox! İlham Əliyevin son çıxışlarında bircə şərt var: Ermənistan qoşunları dərhal və qeyd-şərtsiz Azərbaycan torpaqlarından çıxmalıdır. Bunu da, Prezident özü də, biz də, əslində nisbi olaraq “şərt” adlandırırıq. Bu, şərt deyil; BMT Təhlükəsizlik Şurasının, haqqında danışdığımız, məlum dörd qətnaməsinin tələbidir. Şərt irəli sürən Ermənistandır. Həm də birini deyil, yeddisini birdən. Həmsədrlərin vasitəçiliyi ilə danışıqların dərhal bərpasına gəlincə, danışığı pozan tərəf məlumdur – Ermənistan. Azərbaycan danışığı pozmayıb, yaxud danışıqlardan çıxmayıb. Danışıqların formatını, müzakirənin metodoloji xəttini dəyişməyə belə çalışmayıb. Bunların hamısını edən tərəf yenə bəllidir – Ermənistan.\nFransa Prezidenti Makron bunları hamıdan yaxşı görür; bax, indiki vaxtda – cəhbədə Azərbaycan hərbi qulluqçuları şəhid olduğu, yaralandığı, Ermənistan ordusu şəhərlərimizi, kəndlərimizi artilleriya atəşinə tutduğu, dinc insanları, o cümlədən, uşaqları öldürdüyü günlərdə düşmənin müdafiə nazirinin, generallarının əməliyyat müşavirəsində Fransanın İrəvandakı səfiri də oturursa, Makron hansı vasitəçilikdən, hansı ədalətli həlldən söhbət edə bilər?! Bu ölkə sülh danışıqlarının, yoxsa müharibənin... həmsədridir?! Tək elə bu fakt Azərbaycanın mövqeyinin nə qədər haqlı, ordumuzun apardığı müharibənin nə qədər zəruri olduğunu göstərir. Və ATƏT-in Minsk Qrupu, yaxud başqa bir vasitəçilik formatı gərəkdirsə, Fransa orda olmamalıdır. Təkcə ona görə yox ki, bizim cəmiyyətimiz Fransanı orda görmək istəmir, həm də və bəlkə də daha çox ona görə ki, Fransa bu haqqını itirib. İşğala Ermənistanla birlikdə “həmsədrlik” edənlər diplomatik formatda necə həmsədr ola bilər?! Cavab məlumdur.


Niyə Ramazan təqvimi hər il 10 gün fərq edir? – ARAŞDIRMA – www.din.az\nManşetNiyə Ramazan təqvimi hər il 10 gün fərq edir? – ARAŞDIRMA\nRamazan təqvimi ilə bağlı araşdırma sizə də maraqlı gələcək.\nDin.az bildirir ki, A24.Az bundan əvvəl “Orucluğun orqanizmə olan faydaları”, “Başqa dinlərdə Orucluq” kimi mövzuları sizin üçün araşdırıb. Bu dəfə isə bir çoxlarının üzərindən ötüb keçdiyi mövzunu araşdırmaq qərarına gəlib.


§3. QEYRİ-EKVİVALENT MÜBADİLƏ KONSEPSİYASI - Dərsliyi Azərbaycan Dövlət İqtisad Universitetinin "İqtisadi nəzəriyyə"\n§3. QEYRİ-EKVİVALENT MÜBADİLƏ KONSEPSİYASI\nSol radikalların diqqət mərkəzində artım nəzəriyyəsi deyil, zərərli, periferiya və asılı inkişaf nəzəriyyəsi görünür. Onlar iqtisadi artıma milli zəmində deyil, beynəlxalq miqyasda zəif inkişaf amili kimi baxırlar. Maraqlıdır ki, merkantilistlər kimi onlar periferiy inkişafı istehsalın təhlilindən yox, tədavül sferasından, xüsusən beynəlxalq ticarətdən öyrənməyə başlamışlar.\nOnların ənənəvi cəmiyyəti tez dəyişdirmək cəhdinin iflası periferiy iqtisadiyyatın həm daxili problemlərini üzə çıxardı, həm də uğursuzluğun qeyri-iqtisadi səbəblərinə diqqət yetirməyə məcbur etdi. Bir sıra alimlərin, xüsusən R.Prebiş, S.Furdato və b. kimi Amerika alimlərinin tədqiqat mərkəzində inkişaf etmiş və inkişaf etməkdə olan ölkələr arasındakı antaqonizm görünür.\nArgentina iqtisadçısı Raul Prebiş dünya təsərrüfatının ahəngdar inkişafı illüziyasının aradan qaldırılmasında böyük rol oynadı. O, xarici ticarətə gəlirlərin periferiyadan dünya təsərrüfatının mərkəzinə axıdılmasının xüsusi mexanizm kimi baxırdı.\nR.Prebiş ticarət şəraitinin pisləşməsini beynəlxalq əmək bölgüsünün xüsusiyyətləri, inkişaf etmiş ölkələrin ayrı-seçkilik ticarət siyasəti və ETT-nin gedişində baş verən dəyişikliklər ilə əlaqələndirirdi. Onun ardınca BMT-nin İqtisadi komissiyası Latın Amerikası üçün regionda ticarətə neqativ təsir göstərən amilləri təhlil etmişdir. Nəticədə müqayisəli üstünlük nəzəriyyəsinin inkişaf etməkdə olan ölkələrə yalnız nəzəri deyil, həm də empirik səviyyədə uyğun olmasını təkzib etmək cəhdi olundu. Bu da asılı iqtisadiyyat konsepsiyasının qərarlaşması üçün ilkin şərtlər yaratdı.\nSelso Furtado göstərir ki, dünya iqtisadiyyatının dualizmi istehlak və mədəni ənənələr dualizmlərinin nəticəsidir. Asılı yarımsistemin hakim sistemlə əlaqəsi elit ölkələr vasitəsilə həyata keçirilir. Bu da daha inkişaf etmiş yarımsistemə inteqrasiya olunur və onun standartlarına yönəldilir. Ona görə geriliyin mahiyyəti xeyli dərəcədə mərkəzi istehlak modelinin təqlidilə" müəyyən olunur. Latın Amerikasında bu proseslər Asiya və Afrikaya nisbətən daha aydın görünür.\nBelə münasibətlərin münaqişəli xarakterinə "üçüncü dünya" ölkələrinin beynəlxalq əmək bölgüsü sistemində əlverişsiz vəziyyətinin nəticəsi kimi baxılır. Bu da ticarət şəraitinin pisləşməsində, artan maliyyə borcunda, "beyinlər axınında" və i.a. ifadə olunur. İdxal əvəzedici sənayeləşdirmə strategiyası bu prosesi kəskinləşdirdi. Bütünlüklə mövcud vəziyyət iqtisadi fikrin sonrakı radikallaşmasına - P.Baran, Ş.Bettelheym, O.Braun, İ.Vallerstayn, N.Frank, A.Emmanuel kimi iqtisadçıların konsepsiyalarının yaranmasına səbəb oldu. Bu zaman iqtisadi proses avtomatik olan sabit müvazinət kimi deyil, müxtəlif ölkə qrupları arasında uyğunsuz qarşılıqlı asılılığın yaranması və güclənməsi kimi nəzərdən keçirilməyə başladı. Bu prosesdə A.Emmanuel qeyri-ekvivalent mübadilənin roluna, S.Amin isə transmilli korporasiyanın roluna diqqət yetirdi.\nFransız iqtisadçısı Artur Emmanuelin 1969-cu ildə çapdan çıxan "Qeyri-ekvivalent mübadilə: beynəlxalq iqtisadi münasibətlərdə antaqonizmlər haqqında oçerk" adlı monoqrafiyası qeyri-ekvivalent mübadilə barəsində mübahisəyə təkan verdi. Burada o, ilkin olaraq xeyli kəskin məsələ qoydu. Bununla əlaqədar belə suallar meydana çıxdı: bu mübadilə nə qədər və hansı həcmdə olur? Nəhayət, onun nəticələri hansılardır və onu indiki vaxtda aradan qaldırmaq olarmı?\nA.Emmanuelin radikal konsepsiyası belə sübut etmək cəhdindən ibarətdir ki, kapitalist periferiyası xalqlarının əmək nəticələrinin mənimsənilməsi qərb sivilizasiyası rifahının əsasıdır. Ona görə tədqiqatın başlıca məqsədi "üçüncü dünya"da yaradılan məhsulun əldə edilməsi və mənimsənilməsi mexanizmini təhlil etməkdir. Bu konsepsiya ticarətə bir millətin başqalarının hesabına varlanması üsulu kimi baxan merkantilistlər nəzəriyyəsinin, xırda burjua siyasi iqtisadının, xüsusən mülkiyyəti P.J.Prudonun "oğurluq" kimi qələmə verən radikal siyasi iqtisadın və marksizmin ayrı-ayrı müddəalarından istifadə etməyə çalışır.\nR.Prebiş Latın Amerikası ölkələri və inkişaf etmiş ölkələr arasında mübadilənin qeyri-ekvivalent xarakterini sübut edə bilmədi. Ona görə A.Emmanuel keyfiyyət meyarlarını ön plana çəkdi. O, tutuşdurulan istehsal şərtlərini, inkişaf etmiş və inkişaf etməkdə olan ölkələrdə kəskin fərqlənən hazır məhsulun qiymətlərini müqayisə obyekti kimi götürərək marksist dəyər və istehsal qiyməti nəzəriyyəsinə əsaslandı. O, qeyri-ekvivalent mübadilənin iki formasını fərqləndirdi; "əlavə" və "həqiqi". Bunlardan birincisi, yəni "əlavə" qeyri-ekvivalent forması kapitalın üzvi quruluşunun müxtəlifliyinə görə mənfəət normasının bərabərləşməsi gedişinin pozulması nəticəsində yaranır. İkincisi isə inkişaf etmiş və inkişaf etməkdə olan ölkələrdə əmək haqqının formalaşmasının institusional fərqlərilə bağlıdır. Emmanuel həmin fərqlənmənin başlıca səbəbini inkişaf etmiş ölkələrdə öz üzvləri üçün daha yüksək əmək haqqına nail olan həmkarlar ittifaqlarının inhisarçı mövqe tutmasında görür. Ona görə Emmanuelin fikrincə qeyri-ekvivalent mübadilənin əsas xeyri inkişaf etmiş ölkələrin fəhlə sinfinə çatır.\nA.Emmanuel iqtisadi inkişaf startını ilkin kapital yığımı prosesində və hətta sənaye inqilabında deyil, əmək haqqı artımının rikardoçu yaşayış minimumundan yuksək olmasında görürdü. Onun konsepsiyasında "əmək haqqı səbəb, istismar isə yalnız nəticədir". Onun fikrincə kapitalın üzvi quruluşunun artması əlavə varlanma mənbəyi olaraq belə uyğunsuluğu gücləndirir. Qüsurlu dairə yaranır: inkişaf etmiş ölkə nə qədər çox zəngin olsa, zəif ölkə bir o qədər kasıb olur. Ona görə mərkəz və periferiya disproporsiyası qeyri-bərabər mübadilənin səbəbi deyil, nəticəsidir. Kapital ixracı yaranmış antaqonizmi tamamlayır və gücləndirir.\nMüstəmləkə siyasətinin yeridilməsinə mane olan amillər daha yüksək əmək haqqına və siyasi azadlığa uyğunlaşan ağ mühacirlərdir. Ona görə onlar təzə yerdə də Avropa standartlarına uyğun olan tam həcmdə əmək haqqı tələb edirlər. Əks halda metropoliyadan ayrılmağa və onların tələbini yerinə yetirəcək öz müstəqil dövlətini yaratmağa cəhd edirlər. Onlar mühacirlərin xeyrinə həll olunan yerlərdə, məsələn, ABŞ, Kanada, Avstraliya kimi ölkələrdə məqsədlərinə nail olurlar.\nA.Emmanuel üsulu "üçüncü dünya" imperialist dövlətlərinin xeyrinə yaradılan izafi dəyərin müntəzəm yenidən bölgüsü haqqında nəticə çıxarmağa imkan verir. Bu fenomeni izah etməyə çalışan Emmanuel öz nəzərini kapital və əmək istehsal amilləri bazarına yönəldir. Həmin bazarların müqayisəsi onu kapital bazarının daha çox inkişaf xarakteri haqqında fikrə gətirir ki, bu da beynəlxalq kapitalın sərbəst hərəkətində və ümumi mənfəət normasının bərabərləşməsində ifadə olunur. Əməyin hərəkətinə isə müxtəlif institusional əngəllər, hər şeydən əvvəl inkişaf etmiş ölkələrin həmkarlar ittifaqı mane olur. Bu da əmək haqqı stavkasının bərabərliyini pozur.\nBeləliklə, qeyri-ekvivalent mübadilənin başlıca səbəbi beynəlxalq kapitalın sürətlə hərəkət etmə qabiliyyəti və beynəlxalq əməyin isə sürətlə hərəkət etmə qabiliyyətsizliyidir. A.Emmanuelin hesablamasına görə orta əmək haqqı geridə qalmış ölkələrdə inkişaf etmiş ölkələrə nisbətən 30 dəfə aşağıdır. İnkişaf etməkdə olan ölkələrdə işçilərin daha aşağı əmək haqqının mənbəyi Emmanuelin fikrincə qeyri-ekvivalent mübadilə və Qərb ölkələrinin buna müvafiq zənginləşməsidir. Bu baxımdan Mərkəzin inkişafı və periferiyanın zəif inkişafı medalın iki tərəfinə bənzəyir.\nA.Emmanuelin konsepsiyasında mübadilə sferası həyat fəaliyyətinin bütün başqa sferalarının zərərinə olaraq mütləqləşdirilir. O, müxtəlif ölkələri müqayisə edərək məhsuldar qüvvələrin inkişaf səviyyəsində dərin fərqləri, əməyin mürəkkəbliyi və intensivliyini, həmçinin iş qüvvəsinin ixtisasını lazımi qədər qiymətləndirmir. Bununla birgə onun inkişaf etmiş ölkələrin bütün fəhlə sinfinin "üçüncü dünya" əhalisini istismar etməsi haqqında müddəaları onu hətta yaxın tərəfdarlarından - marksistlərdən də uzaqlaşdırmışdır.\nA.Emmanuelin konsepsiyasının zəifliyi ondadır ki, ifratçılığa gedir. O, solçu ehtirasla yazır ki, "seçim yalnız qeyri-ekvivalent mübadilə və avtarkiya arasında mümkündür". Belə dərk edilən inkişaf yalnız qeyri-ekvivalent mübadilənin aradan qaldırılması yolu ilə mümkündür.\n§4. DÜNYA TƏSƏRRÜFATINDA YIĞIM HAQQINDA\nBu barədə bir sıra nəzəriyyələr vardır. A.Emmanuelin kitabı çapdan çıxandan sonra müəllifin söylədiyi ideyalar barədə kəskin mübahisələr yayıldı. Radikallar onu son dərəcədə abstrakt olduğuna görə tənqid etdilər. Burada Samir Amin mühüm rol oynadı.\nS.Amin mənşəcə misirli olub həyatının çox hissəsini Dakarada keçirmiş, orada 1981-ci ilə qədər Afrikada iqtisadi inkişaf və planlaşdırma işinə rəhbərlik etmiş, daha sonra Afrikanın iqtisadi və sosial inkişafının tədqiqi üzrə Şuranın birinci icraçı katibi olmuşdur. Onun kitabları Fransa, ABŞ, İngiltərə və bir sıra azad olmuş ölkələrin iri nəşriyyatlarında müntəzəm çap olunmuş çoxlu sayda kitab və məqalələrin müəllifidir. Bir çox Afrika dövlətləri və BMT-nin ixtisaslaşdırılmış təşkilatları onu dəfələrlə ekspert və məsləhətçi kimi dəvət etmişlər.\nS.Amin A.Emmanuel ilə mübahisədə qeyri-ekvivalent mübadiləyə qarşı belə sadə əks tədbirlər təklif etdi: 1.İxraca vergiqoyma. Bu, inkişaf proqramını reallaşdırmaq üçün vəsait yığmağa imkan verir. 2. Daxili istehsalın diversifikasiyası, yəni manevr etməsi. Bu, xarici aləmdən asılılığı ixtisar etməyə və inkişaf etməkdə olan ölkələrin özünün təminatını yüksəltməyə səbəb olur.\nBazar mexanizminin ideallaşdırılması A.Emmanuel konsepsiyasının əsas nöqsanı kimi haqlı olaraq qeyd edilmişdir. S.Amin qeyri-ekvivalent mübadilədə inhisarların roluna diqqət yetirmiş və göstərmişdir ki, burada proporsiya xeyli dərəcədə kapitalın hərəkətilə müəyyən olunur. Həqiqətən müasir şəraitdə beynəlxalq ticarəti TMK-ların fəaliyyətindən ayrılıqda nəzərdən keçirmək olmaz. Ona görə dünya bazarında mənfəət normasının tam bərabərləşməsini güman etmək reallığa sığmır.\nS.Aminin nəzərincə indiki vaxtda kapitalın beynəlxalq fəaliyyəti həlledici amildir. Onun fikrincə inhisarların mərkəzində yaradılan mərkəz və periferiyalarda əmək haqları arasında kənarlaşma imperialist burjuaziyanın diqqət mərkəzində durur. Dünya miqyasında əldə edilən izafi dəyərin çox hissəsi onların cibinə gedir.\nKapitalizm özünün yarandığı vaxtdan dünya miqyasında ekspansiya, yəni genişlənmə meylli cəhətilə xarakterizə olunur. Lakin kapitalist sisteminin qərarlaşmasilə onda asimmetrik, yəni uyğunsuz meyllər, beynəlmiləlləşmə artır, xüsusən də imperializm dövründə. S.Amin hətta xüsusi "periferiy istehsal üsulu" anlayışını işlədir. Onun başlıca cəhəti kapitalist ictimai sistemi çərçivəsində müasir texnologiyanın, yəni artan əmək məhsuldarlığının və aşağı əmək haqqı səviyyəsinin eyni zamanda mövcud olmasından ibarətdir.\nƏvvəllər istehsalın texnikası primitiv qaldığı vaxtadək xarici kapital tərəfindən ona birbaşa nəzarət edilirdi. Lakin sonralar texnologiyanın güclənməsilə birbaşa, yəni S.Aminin sözü ilə desək "bilavasitə" nəzarət formalarına zərurət olmadı. Həqiqətən, hazırda inkişaf etmiş ölkələr dünya elmi-texniki potensialının 98 faizini öz əlində mərkəzləşdirir. Halbuki bunun yalnız 2 faizi inkişaf etməkdə olan ölkələrin payına düşür. Belə asılılıq forması S.Aminin fikrincə mülkiyyətə bilavasitə nəzarət olmasa da külli miqdarda mənfəət götürməyə imkan verir. Buna dünya ticarətinin kənd təsərrüfatı məhsullarının inkişaf etmiş, sənaye məhsullarının isə inkişaf etməkdə olan ölkələrə ixracı kimi paradoksal quruluşunun yaranması qətiyyən zidd deyildir. Əgər əvvəllər onların arasında inkişaf xətti sənaye - kənd təsərrüfatı sənayeləşmə meyarı üzrə keçirdisə, indiki vaxtda proses postsənayeləşmə, yəni mərkəzdə əmək tutumlu və mürəkkəb texnologiyalı istehsal, periferiyalarda isə sadə texnologiyaya əsaslanan standart məhsul xətti üzrə gedir.\nMübahisənin gedişində dünya əmək bazarına xeyli birtərəfli yanaşılmasına da diqqət yetirilmişdir. Xüsusən də, bir çox iştirakçıların fikrincə, mərkəz və periferiyada, əmək məhsuldarlığında və iş qüvvəsinin ödəniş dəyərində olan fərqləri daha dəqiq göstərmək, eləcə də həm inkişaf edən, həm də inkişaf etməkdə olan ölkələrdə həmin bazarın seqmentləşmə amillərini də nəzərə almaq lazımdır.\nA.Emmanuelin konsepsiyasının sonrakı konkretləşməsi beynəlxalq inhisarların ekspansiyasının (yayılmasının) tədqiqi və iş qüvvəsi təhlilinin dəqiqləşdirilməsilə bağlı olmuşdur. Ş.Mişale 1976-cı ildə çapdan çıxan "Dünya kapitalizmi" kitabında tədbiq edilən texnologiya və onun xidmətedici iş qüvvəsi arasında, yəni kapital və əmək bazarları arasında qırılmaz əlaqə haqqında məsələ qoymuşdur. Transmilli şirkətlərin inkişaf etməkdə olan ölkələrdə yeni texnologiya yerdəyişmələri yalnız iqtisadi mühit yaratmır; həm də müəyyən dərəcədə beynəlxalq iqtisadi məkan ayrılığını aradan qaldırır. Kapital axınının stimulu yüksək mənfəət normasının əsası olan aşağı əmək haqqıdır. Eyni zamanda transmilli şirkətlər bu ayrılığı azaldaraq kapital tutumlu texnologiyanı tətbiq etməklə məşğulluq problemini kəskinləşdirir.\nTransmilli şirkətlər periferiy cəmiyyətlərin təsərrüfat quruluşunda filiallar "yetişdirməklə" onların mərkəzdən asılılığını gücləndirir, onları dünya kapitalist təsərrüfatının tabeli hissəsinə çevirir. Transmilli şirkətlərin təsiri altında həyata keçirilən sənayeləşmə prosesi eybəcər formalar alır. Q.Zingerin ədalətli hesab etdiyi kimi hər cür sənayeləşmə ölkəni gerilik və asılılıqdan çıxarmağa qabil deyil. Müasir iqtisadiyyatın meyli hər şeydən əvvəl cəmiyyətin imkanlı təbəqələri üçün əmtəələr istehsalına yönəldilmişdir. Onların zövqü, vərdişləri isə təmtəraqlı istehlakın təsiri altında formalaşmışdır.\nF.Aydalo "Məkan dinamikası və qeyri-ekvivalent inkişaf" kitabında A.Emmanuelin inkişaf etmiş və inkişaf etməkdə olan ölkələrdə əməyin eyniliyi haqqında fərziyyəsini də inkar edir. O göstərir ki, bu sahədə müxtəlifliyin səbəbi əmək ehtiyatlarının təkrar istehsalı xərclərindəki olan fərqlərdir. F.Aydalo həmin əsərində müxtəlif regionlarda təhsilin, ixtisasın və əhalinin həyat tərzinin rolu barədə daha geniş yazır. Göstərir ki, iş qüvvəsinin miqrasiyası və transmilli şirkətlərin fəaliyyəti bu uyğunsuzluğu tam aradan qaldıra bilməsə də, xeyli dərəcədə azaldır.\nBelə yanaşmada transmilli şirkətlər tərəfindən istismarın məhdudlaşdırılması inkişafın şərtidir. S.Amin yazır ki, qlobalizm ideologiyasının tərəfdarları köməklik dayağına və dünya bazarında bərabərsizliyi dərinləşdirən amil kimi xarici kapitalın soxulmasına antitezis axtarırlar. O, konsepsiyasında inkişaf etməkdə olan ölkələrə öz qüvvələri üzərində kollektiv dayaq tapır. Lakin inteqrasiya vasitəsilə iqtisadi müstəqilliyə nail olunması ilk baxışdan göründüyü kimi elə də asan deyil. İş ondadır ki, inkişaf etməkdə olan ölkələrin daxili quruluşu deformasiya olub, yəni transmilli şirkətlərin mənafelərinə tabedir.\nOna görə deformasiya - asılı olmuş struktur istənilən nəticəni verə bilməz; yalnız "lyumpen-inkişaf" təkrar istehsal edə bilər. S.Amin sosializmin tərəfində dururdu. Lakin o, SSRİ-də qurulmuş sosializmin deyil, Şərqi Avropa ölkələrindəki sosializmə rəğbət bəsləyirdi. Belə real sosializmi o, "kapitalistsiz kapitalizm", "dövlət kapitalizmi", "dövlətlə idarə olunan istehsal üsulu" adlandırırdı.\n§ 5. DÜNYA TƏSƏRRÜFATININ İ.VALLERSTAYN\nSol radikallar əyani surətdə göstərmişlər ki, inkişaf etməkdə olan ölkələrin bir çox daxili amilləri onların xarici fəaliyyətini əks etdirir; onlardakı zəif inkişafı asılılıq törədir, asılılıq isə öz növbəsində zəif inkişafdan irəli gəlir. Belə çətin vəziyyətin yaranmasının dərin səbəblərini aşkar etmək cəhdi tədqiqatçıların diqqətini cəlb etmişdir. Bununla əlaqədar müasir dünya təsərrüfatının yaranması və inkişafını izləyən bir sıra əsərlər meydana gəlmişdir. Onların sırasında A.Frankın və İ.Vallerstaynın elmi işlərini göstərmək olar.\n1978-ci ildə Nyu-Yorkda və Londonda Andre Qundre Frankın "Dünyada yığım. 1492-1789" monoqrafiyası çapdan çıxdı. Bu əsərdə üç əsr ərzində, yəni Kolumbun Amerikanı kəşf etdiyi vaxtdan Böyük Fransa inqilabına kimi olan müddətdə kapital yığımının tarixi oçerkləri verilmişdir. Burada müəllif müasir dünyada yaranmış bərabərsizliyin tarixi köklərini təhlil etməyə çalışır. Onun başlıca ideyası ondan ibarətdir ki, periferiy cəmiyyətlərin geriliyi onların dünya kapitalist təsərrüfatına asılı və tabeli partnyor kimi daxil olmasından irəli gəlir. Dünya bazarı dünya dualizminin yarandığı və böyüdüyü mühitdə təşəkkül tapır. Metropoliyadan asılı olan periferiya kapitalizmi yararsız "xəstə" kompleks olur və sərbəst inkişaf qabiliyyətini itirir. Bu zaman yalnız asılı inkişaf deyil, həm də "zəif inkişafın inkişafı" gedir. Bu da müstəmləkə və asılı ölkələrə kapital ixracının nəticəsidir.\nAsimmetrik qarşılıqlı asılılığın güclənməsi haqqında ideya İmmanuil Vallerstaynın "iqtisadi dünya" konsepsiyasında orjinal şərhini tapmışdır. Vallerstaynda inkişaf kateqoriyası yerini məkan genişlənməsi və müvəqqəti tsiklik xüsusiyyətləri olan dünya sisteminə verir. Ona görə də o, dünya sistemini "məkan-zaman tamlığı" adlandırır. Həmin konsepsiyanı ictimai əmək bölgüsü və mübadilənin təhlilinə əsaslanan tamlıq üsulu fərqləndirir.\nİ.Vallerstayn inkişafın "mini-sistemlər", "kapitalist dünya təsərrüfatı" və "sosialist dünya hökuməti" kimi üç əsas mərhələsini götürür. O, "mini-sistem" dedikdə, sadə kənd təsərrüfatı cəmiyyətlərini, eləcə də ovçuları, həmçinin ilk qida toplayan qrupları nəzərdə tutur. Onun diqqət mərkəzində "mini-sistem"dən dünya sisteminə keçid durur. Bu keçidin əsasını o, milli təsərrüfatların inkişafında deyil, beynəlxalq cəmiyyətin qərarlaşmasında görür. Bunun da ayrı-ayrı sinif və etnik qrupları dünya təsərrüfatının yalnız yarımsistemləri kimi çıxış edir. Onun nöqteyi-nəzərincə həmin yarımsistemdə milli inkişaf zəif gedir.\nİ.Vallerstaynın fikrincə Avropada kapitalizm bəşər cəmiyyəti inkişafının qanunauyğun məhsulu olmaqdan daha çox tarixi təsadüfdür. O, feodalizmin dağılmasına "demoqrafik qəza", hakim siniflərin real gəlirlərinin artması və bazar vasitəsilə yeni istehsal üsulunun yaranması kimi baxır.\nOnun hesab etdiyi kimi ilkin kapital yığımı prosesinin özünəməxsus meyli vardır. Bu prosesin ümumi, yəni daimi meyli bütün tarix ərzində, xüsusən də kapitalizmin öz daxilində yaranmasilə təzahür olunur. İ.Vallerstaynın fikrincə, ilkin kapital yığımı yalnız mərkəzi deyil, həm də periferiyanı, yəni tamamilə bütün sistemi əhatə etmişdir. Artıq o zaman Latın Amerikası, Asiya və Afrika kapital yığımı prosesinə cəlb olunmuşdu. Burada yalnız istehsal ixtisaslaşması deyil, həm də dövlətlərin gücünün müxtəlifliyi mühüm rol oynamışdır ki, bu da son nəticədə qeyri-bərabər mübadiləni doğurmuşdur. "üçüncü dünya"da bütünlüklə ilkin kapital yığımı kimi əhalinin proletarlaşması da başa çatmamışdı. Ona görə iqtisadiyyatın kənardan yönəldilən deformasiya və dezinteqrasiyası natamam periferiy kapitalizminin xarakterik cəhətidir.\nHansı məhsul istehsal etməsindən asılı olmayaraq mərkəz və periferiya mənafelərinin qarşılıqlı tamamlanması bərabərsizliklə şərtlənir. İ.Vallerstayn yazır ki, mərkəz həmişə nisbətən inkişaf etmiş texnika, xeyli kapital qoyuluşu və yaxşı öyrədilmiş işçi qüvvəsi tələb edən sahələr üzrə ixtisaslaşır. Beləliklə, dünya təsərrüfatında yaranan bərabərsizlik uzun tarixi inkişafın məhsuludur. Məhz geridə qalan ölkələr beləcə geriliyə düçar olmuşlar; onlar qabaqcıl texnologiyaya yaxın buraxılmır, onlardan isə yalnız kapital deyil, hətta beyinlər də çəkilib aparılır.\nLakin inkişaf prosesində aralıq vəziyyət, yəni yarımperiferiya vəziyyəti tutan ölkələr qrupu meydana çıxır. Onlar mərkəzə görə periferiydir; lakin daha zəif ölkələrə nisbətən "mərkəz" mövqeyində dururlar.\nTəəssüf ki, İ.Vallerstaynın nəzəriyyəsində başqa sol radikalların ideyalarında olduğu kimi yaranmış vəziyyətdən real çıxış yollarını axtarmaqdansa, kapitalizmin tənqidinə daha çox səy göstərilir.\nQərb ölkələrinin alimləri dünya təsərrüfat sistemi haqqında iqtisadi nəzəriyyənin formalaşmasında mühüm rol oynamışlar. Onlar zəif inkişaf etmiş ölkələrin iqtisadiyyatını təhlil etmək üçün qabaqcıl ölkələrdə hazırlanan materiallardan geniş istifadə etməyə çalışmışlar. Bunu neokeynsçi, neoklassik və institusional doktrinaların gələcək inkişafı tələb edirdi. Şübhəsiz, kəmiyyət tədqiqatlarının keyfiyyətlə əlaqələndirilməsi, proqnozların həyata keçirilməsi, sürətli sənayeləşmə aparılması, özünün və xaricdən cəlb edilmiş maliyyə vəsaitlərindən səmərəli istifadə olunması haqqında praktiki təkliflərin hazırlanması yaranan konsepsiyaların sanbalını artırmaq cəhdi olmuşdur.\nBu məsələ barədə iki əks fikir fardır. Klassik liberalizmin nümayəndələri müqayisəli üstünlük modelini inkişaf etdirərək kənardan yönəldilən siyasətin xeyrini sübut edirlər. Onların iqtisadi görüşləri Tayvan, Cənubi Koreya, Braziliya və bu kimi yeni sənaye ölkələrində məşhurdur. Onların əksinə olan sol radikallar belə inkişafın imkanlarını xeyli tənqidi qiymətləndirirlər ki, bu da Fidel Kastronun məşhur nitqində öz əksini tapmışdır. O, bloklara qoşulmayan ölkələrin dövlət və hökumət başçılarının VII konfransında dünya iqtisadi və sosial böhranı, onun inkişaf etməkdə olan ölkələr üçün nəticələri, qaranlıq perspektivləri haqqında demişdir ki, əgər biz yaşamaq istəyiriksə mübarizə aparmaq lazımdır. Lakin Kuba və yaxud Albaniya kimi daxilən qapalı ölkələr demək olar ki, qalmayıb. Halbuki beynəlxalq əmək bölgsünün tənqidi səslənməkdə davam edir.\nTəəccüblü deyildir ki, neoklassik, neokeynsçi, institusional və radikal nümayəndələrin təklif etdiyi nəzəriyyə və reseptlərdə ümidsizlik keçən əsrin 70-ci, xüsusən də 80-cı illərində gücləndi. Bütün bunlar inkişaf etməkdə olan ölkələrin öz nümayəndələrinin hazırladığı iqtisadi nəzəriyyələrin yaranması və inkişafı üçün ilkin şərtlər yaratdı. Məhz bu zərurətdən "periferiya iqtisadiyyatı", "asılı inkişaf", "öz gücünə arxalanmaq", "yeni beynəlxalq qayda" və s. kimi konsepsiyalar meydana gəldi. Bunlar "üçüncü dünya" ölkələrində özünü dərketmə və elmi fikrin inkişafında mühüm rol oynadı.\n1. Qurani-Kərim. Bakı, 1991-ci il.\n2. "Kitabi-Dədə Qorqud". Bakı, 1988\n3. Oğuznamə. Bakı,1987\n4. N.Gəncəvi. "Xəmsəsi", Bakı, 1980.\n5. X.N.Tusi. Əxlaqi-Nasiri, Bakı, 1989.\n6. H.Z.Marağayi. "İbrahimbəyin səyahətnaməsi", Bakı, 1982.\n7. Əbu Əli Həsən İbn Əli Xacə Nizamülmülk. Siyasətnamə, Bakı, 1987.\n8. A.Bakıxanov. Seçilmiş əsərləri, Bakı, 1984.\n9. H.Zərdabi. Seçilmiş məqalələri və məktubları, Bakı,1962\n10. M.Ə.Rəsulzadə. Əsrimizin Səyavuşu, Bakı 1991\n11. A.S.Sumbatzade. Azerbaydjanüı - gtno-qenez i formirovanie naroda, Baku, 1990\n12. A.S.Faradjev. "Zarojdenie i razvitie gkonomiçeskoy mısli v Azerbaydjane v gpoxu feodalizma", Baku 1986\n13.M.Mustafaev. "Gkonomiçeskie vzqlədı M.F.Axundova", Baku, 1962\n14. Z.Bünyadov. Azərbaycan VII-IX əsrlərdə, Bakı, 1985.\n15. Z.M.Bünyadov. Azərbaycan Atabəyləri dövləti, Bakı, 1981\n16. T.Veliev, Ö.Mamedov, X.Kerimov, A.Qasanov i dr. Oçerki istoriy Azerbaydjanskoy mısli, Baku, 1987\n17. Vəliyev T.S., Həsənov A.C. Azərbaycan iqtisadi fikir tarixi. Bakı, 1997.\n18. T.S.Vəliyev. İqtisad elminin nəzəri əsaslarının tarixi təkamülü, Bakı, 1999.\n19. Z.Səmədzadə. Dünya iqtisadiyyatı. Çin iqtisadi möcüzəsi, Bakı, 2001.\n20. T.A.Kuliev. Requliruemaə rınoçnaə gkonomika, Baku, 2000\n21. M.X.Meybullayev. "İslam iqtisadiyyatı", Bakı, 2001.\n22. M.X.Meybullayev. "XIX əsrin iqtisadçılarının əsərlərində klassik elmi sistemin inkişafı", Bakı, 2001.\n23.A.Ş.Şəkərəliyev. Keçid iqtisadiyyatı və dövlət, Bakı, 2000\n24. K.Marks. "Kapital" əsəri, I, II, III, IV cildlər.\n25. A.Marşall. "Siyasi iqtisadın prinsipləri", I-III cildlər, M.1993\n26. Kene F. İzbrannıe gkonomiçeskie proizvedeniə. M., 1960.\n27. C.Keyns. Məşğulluğun və faizin ümumi nəzəriyyələri, M.1978.\n28. F.M.Fridman. Seçilmiş əsərləri, M.1987\n29. Y.Şumpeter. İqtisadi inkişaf nəzəriyyəsi. M.1982\n30. R.Makkonnelli və A.Bryu. "Ekonomiks", I-II hissələr. M.1992\n31. P.Samuelson, V.Nordxaus. "Ekonomika", M.1997.\n32. V.Oyken. Osnovı naüionalğnoy gkonomiki, M.1996\n33. T.Veblen Teoriə prazdnoqo klassa, M.1992.\n34. F.Xayek. Doroqa k rabstvo, M. 1992


46 saylı Şirvan seçki dairəsində seçkini 660 yerli müşahidəçi izləyir - XALQQAZETI.COM\n46 saylı Şirvan seçki dairəsində 34 Məntəqə Seçki Komissiyası fəaliyyət göstərir. Seçicilərin ümumi sayı 43417 nəfərdir.\nDairədə deputat mandatı uğrunda 11 namizəd mübarizə aparır. Onlardan 3 nəfərin namizədliyi siyasi partiyalar (YAP, ADP və Müsavat) tərəfindən irəli sürülüb.\nSeçki prosesini 660 yerli müşahidəçi, o cümlədən siyasi partiyalardan 139, namizədlər tərəfindən 219, QHT-lərdən 35 nümayəndə izləyir. Eyni zamanda ATƏT-in Rusiya və Norveçdən olan nümayəndələri və MDB müşahidəçiləri də dairədə müşahidə aparırlar. 12 seçki məntəqəsində VEB kamera quraşdırılıb. DSK üzrə 7 və 10 saylı seçki məntəqələrinin çıxışında “İnsan hüquqları XXI əsr Azərbaycan Fondu” və “OpinionWay” (Fransa) təşkilatları, 29 saylı məntəqənin çıxışında isə “Rəy” Monitorinq Mərkəzi “exit-poll” həyata keçirir.\n9 Fevral 2020 09:20 - CƏMİYYƏT


Azərbaycanlı oliqarx Moskvada həbs edildi – FOTO\n23 Noyabr 2015 - 19:17\nStrateq.az ANS-ə istinadən xəbər verir ki, Manaşirov 2 milyon rubl (32 min 600 manat) rüşvətin verilməsində vasitəçilikdə ittiham olunur.\nİstintaqda olduğu son iki gün ərzində Manaşirov bir neçə dəfə səhhətinin pis olduğunu bildirərək, sağlamlıq vəziyyətinə görə sərbəst buraxılmasını tələb edib.\n“Manaşirov və onun nümayəndələri biznesmenin ürəyində yaranmış problemlərə görə dəfələrlə təcili yardım çağırıb. Vəkillər biznesmenin səhhətində yaranmış problemlərə görə onun azad edilməsini xahiş ediblər”, – deyə, hüquq-mühafizə orqanlarında olan mənbə bildirib.\nManaşirovu həbsdən xilas etməyə Dövlət dumasının deputatı İldar Samievin zəmanəti də kömək olmayıb. Parlament üzvü şəxsən İstintaq Komitəsinin binasına gedərək, müstəntiqlərə dostunu buraxmağı xahiş edib.\nOnu da qeyd edək ki, Rafailov haqqında “cinayətkar cəmiyyətin təşkilı” maddəsi ilə cinayət işi qaldırılıb. Onun firmasında yüzlərlə qeyri-leqal miqrant çalışıb. Bundan başqa Rafailovu müstəntiqlər qaçmış oliqarx Telman İsmayılovun ən yaxın köməkçisi kimi xatırlayırlar. İki milyon rublun verilməsi vaxtı Andrievskiy, Rubaşkin və Manaşirov saxlanılıb. Podpolkovnik Vladimir Andrievsk İK binasında dindirilmə zamanı qaçıb, amma onun həmkarı noyabrın 21-də həbs edilib.\nSon olaraq onu da qeyd edək ki, Manaşirov 1969-cu il mayın 10-da Bakıda dağ yəhudilərinin ailəsində doğulub. Uşaqlıq və gəncliyinin çox hissəsini Manaşirov Quba rayonunun Qırmızı qəsəbəsində keçirib. 1986-cı ildə məktəbi bitirdikdən sonra Roman hüquqi təhsil almaq məqsədi ilə Moskvaya köçüb. O, Rusiya paytaxtının ən böyük sahibkarlarından sayılır, paytaxtda böyük inşaat biznesinə malikdir. “Praqa pasajı” TRç, “Armada” MTK, Qrand Siti ticarət-sərgisi kompleksləri və başqa obyektlərin şərikidir. Bəzi mənbələr Manaşirovun kapitalını 700 milyon dollar civarında qiymətləndirir.


Germanistika İnstitutunun acilis merasimi oldu – Foto - Musavat.az\nGermanistika İnstitutunun acilis merasimi oldu – Foto\nGermanistika İnstitutunun açılış mərasimi oldu - Foto\nMartın 1-də Azərbaycan Dillər Universitetində (ADU) Germanistika İnstitutunun açılış mərasimi keçirilib.\nMusavat.az axar.az-a istinadən xəbər verir ki, Germanistika İnstitutunun fəaliyyəti çərçivəsində seçilən tələbə və müəllimlərin Almaniyada müxtəlif ixtisasartırma kurslarında iştirakı, almaniyalı professorların ADU-da mühazirələrinin təşkili, ADU müəllimlərinin Almaniyada fəaliyyəti nəzərdə tutulur. İnstituta Azərbaycan ədəbiyyatının böyük təbliğatçısı, Almaniyanın Vürsburq Universitetinin və ADU-nun professoru, Osvold fon Volkenştayn Cəmiyyətinin prezidenti xanım Ziglinde Hartman rəhbərlik edəcək.\nTədbirdə Almaniya, Avstriya, İsveçrə səfirliklərinin nümayəndələri, Azərbaycanda alman dili sahəsində fəaliyyət göstərən təşkilatlar və alman dilinin tədris olunduğu universitetlərin əməkdaşları iştirakı ediblər.\nTədbirdə Azərbaycan, Almaniya, Avstriya və İsveçrə dövlətlərinin himnləri səsləndirilib.\nAzərbaycan Dillər Universitetinin rektoru, akademik Kamal Abdulla qonaqları universitetdə görməkdən məmnun olduğunu bildirib. Bu günün universitetdə son dərəcə möhtəşəm gün olduğunu və ADU-nun tarixinə yazılacağını diqqətə çatdırıb. ADU-da bir çox ölkələrin dil və mədəniyyətlərinin təbliğ olunduğunu vurğulayıb. İnstitutun açılmasının ADU üçün elmi, tədris, hətta siyasi əhəmiyyətini vurğulayan rektor bu işdə əməyi keçənlərə təşəkkürünü bildirib. O, institutun açılışında yaxından iştirak edən Almaniyanın elm və mədəniyyət xadimi Z.Hartmanın yalnız Almaniyada deyil, dünyada tanınmış araşdırmaçı olduğunu söyləyib. Rektor bildirib ki, Germanistika İnstitutu ADU ilə yanaşı, ölkənin digər ali təhsil müəssisələri üçün də faydalı olacaq. Rektor ADU-nun bu institut vasitəsilə Almaniya, Avstriya və İsveçrənin elmi dairələri ilə əlaqələrinin genişlənəcəyinə inandığını qeyd edib. Azərbaycan Prezidenti İlham Əliyevin 2015-ci ildə Fridrix Fon Ditsin xatirəsini əbədiləşdirmək məqsədi ilə sərəncam imzaladığını xatırladan rektor 1815-ci ildə adıçəkilən alman aliminin “Kitabi-Dədə Qorqud” dastanını tədqiq edərək dünyaya tanıtdığını vurğulayıb və digər alman ədəbi cərəyanlarının nümayəndələrindən söz açıb. Germanistika İnstitutunun tələbələrin inkişafında xüsusi rol oynayacağını diqqətə çatdırıb. Rektor bildirib ki, professor Z.Hartman on ildən artıq müddətdə Azərbaycan ali məktəbləri ilə əlaqələr qurub, alman dil, mədəniyyəti, tarixi və ədəbiyyatının ölkəmizdə yayılmasında xüsusi xidmət göstərib. Z.Hartmanın artıq Azərbaycan ədəbiyyatının Almaniyada və almandilli ölkələrdə tanınması istiqamətində fəaliyyət göstərdiyini deyən rektor professora bu fəaliyyətinə görə təşəkkürünü bildirib.\nProfessor Ziglinde Hartman ilk dəfə Azərbaycana gəlişindən və təəssüratlarından söz açıb. O, K.Abdulla ilə birgə fəaliyyətini xatırlayaraq qazanılan təcrübələrdən danışıb. Azərbaycanda Germanistika İnstitutunun açılmasının Almaniya Federativ Respublikası üçün böyük şərəf olduğunu deyən professor bu işdə səy göstərən hər kəsə təşəkkürünü bildirib.\nAlmaniyanın Azərbaycandakı fövqəladə və səlahiyyətli səfiri Mixael Kindsqrab, İsveçrənin Azərbaycandakı föqvəladə və səlahiyyətli səfiri Filip Şdalder, Avstriyanın Azərbaycandakı səfirliyinin konsulu Volfqanq Marxardt Germanistika İnstitutunun açılması münasibətilə ürək sözlərini bildiriblər. ADU ilə genişlənən qarşılıqlı əlaqələrdən söz açaraq bu əlaqələrin ölkələrarsı münasibətə də öz töhfəsini verdiyini deyiblər.\nDaha sonra ADU-nun Alman dilinin leksikologiyası və üslubiyyatı kafedrasının müdiri, professor Sərxan Abdullayev, həmçinin xəlifə rektor Nicat Aşurov, tələbə Pərvanə Yəhyazadə İnstitutun açılmasını böyük uğur kimi qiymətləndiriblər.\nSonda ADU-nun II və III kurs tələbələri alman dilində mahnılar ifa ediblər.


Azərbaycanın 3 yaşlı “Vanqa”sı – Göz bəbəkləri yoxdur, hər şeyi əvvəlcədən hiss edir – SumqayitXeber.Com\nAzərbaycanın 3 yaşlı “Vanqa”sı – Göz bəbəkləri yoxdur, hər şeyi əvvəlcədən hiss edir\nMart 06, 15:26 • 1379\nBakuPost xəbər verir ki, Fatimənin Sputnik Azərbaycan-a danışan nənəsi Aygün Qafarova deyir ki, nəvəsinin gözlərinin görməsinə ümidlərini itirməyiblər: “Fatimə ana bətinindəykən bir neçə dəfə USM-də müayinə olunub. Həkimlər həmişə hamiləliyin normal keçdiyini bildiriblər. Hətta Fatimə anadan olanda belə, həkimlər onun gözlərinin olmadığından xəbərsiz oldular. Uşağı xəstəxanadan çıxarıb evə gətirəndən sonra özümüz gördük ki, uşaqda gözlərinin yuvası var, amma özü yoxdur”.\nÇarəsiz nənə bildirir ki, ilk günlər Fatimənin müalicəsi üçün müxtəlif xəstəxana və klinikalara müraciət ediblər, lakin hər yerdə onlara ancaq “birinci dəfədir bu cür halla rastlaşırıq” cavabını veriblər. Artıq ailə bütün ümidlərini itirmək üzrə olduğu vaxtda bir ümid işığı yanıb.\n“Fatimə danışmağa başlayanda gözünün üç yaşından sonra “Allah” tərəfindən açılacağını deyirdi, biz isə onun bu sözlərini ciddiyə almırdıq. İki yaş yarımında onun gözünün birində bəbək yaranmağa başladı. Bunun bizə “Allahın hədiyyəsi” olduğuna ümidlənərək, müalicə üçün Heydər Əliyev Fonduna müraciət etdik”, — deyir nənə.\n“Ödənişi tam ödəməyəcəyimiz təqdirdə, müayinənin cavabları haqda bizə heç bir məlumat verilməyəcəyi bildirildi”, — deyən dərdli nənə Fatimənin gözlərinin açılması ümidi ilə yaşadığını, lakin həkimlərin sözlərinə görə, müalicəsi davam etməzsə, ümidlərinin heçə enəcəyini bildirir.\nVətən müharibəsinin mübariz şəhidi\n4 həftə öncə 716\nBütün Azərbaycanın qəlbinə toxunan film: “Alça ağacının altındakı məzar” – FOTOREPORTAJ+VİDEO\n7 gün öncə 519\n1 həftə öncə 511\nQüdrət Muğanlı – 80 – “Aman ayrılıq” kitabının təqdimatı oldu – FOTOLAR\n1 həftə öncə 486\nSumqayıtda karantin rejiminə nəzarət davam etdirilir – FOTO\n6 gün öncə 344


İnternet Xidmətləri - Məsihin kilsə üzvü necə olur?\nİnsan ruhunun qurtuluşunda 2 zəruri hissələr var: Allahın hissəsi və insanın hissəsi. Allahın hissəsi böyük bir hissəsidir: "Çünki lütflə imanla xilas oldunuz və özünüzdən deyil ki, əgər Allah heç kəsə şöhrət etməsə, işlərin deyil, hədiyyədir" (Ephesians 2: 8-9). Allah insana bəxş etdiyi məhəbbət onu Məsihi insanı azad etmək üçün dünyaya göndərməyə yönəldirdi. İsanın həyatı və öyrədilməsi, xaçdakı qurban və insanlara Müjdənin yayılması Allahın xilasetmə hissəsini təşkil edir.\nAllahın hissəsi böyük olsa da, insanın cənnətə çatması vacibdir. İnsan Rəbbin elan etdiyi əfv şəraitinə riayət etməlidir. İnsanın hissəsi aşağıdakı addımlarda aydın şəkildə göstərilə bilər:\nİncilə qulaq asın. "Onlara iman gətirməyənləri necə çağırırlar və eşitmədiklərinə necə inanacaqlar və naşir olmadan necə dinləyəcəklər?" (Romalılar 10: 14).\nInanmaq. "İman etmədən Ona xeyirli olmağın mümkün deyil, çünki Allahın hüzurunda olanlar Onun olduğuna inanmalı və Onun ardınca gələ bilməyənlərin mükafatçısıdır" (İbranilərə 11: 6).\nKeçmiş günahlardan tövbə edin. "Cahiliyyət dövrünü görə Allah gözardı, amma İndi o, hər yerdə hər yerdə tövbə etmələrini əmr edir" (Həv. 17: 30).\nİsa kimi Rəbbi etiraf et. «Budur, su budur, mənə nə vaxtsa vəftiz olunsun?» Filip dedi: «Əgər bütün ürəyinizə iman gətirsənsə, buna əməl etsin» və cavab verdi: «İnanıram ki, İsa Məsih Allahın Oğludır» (Həv. 8: 36 -37).\nGünahların bağışlanması üçün vəftiz olun. Peter onlara dedi: «Tövbə edin və İsa Məsihin adından hər kəsə günahlarınızı bağışlamaq üçün vəftiz olun və Müqəddəs Ruhun hədisini alacaqsınız» (Həv. 2: 38).\nBir xristian həyatını yaşayırıq. "Siz seçilmiş irqlər, padşahlıq kahinləri, müqəddəs bir millət, Allahın varlığı üçün bir xalqsınız. Onu zülmətdən çağıran Allahın gözəl niyyətlərini gözəl niyyətinə çatdıracağınız" (1 Peter 2: 9).


Bu ətləri bizə yedizdirirlər? – VİDEO,FOTO – Yenicag.Az\nAna Səhifə İqtisadiyyat Bu ətləri bizə yedizdirirlər? – VİDEO,FOTO\nBu ətləri bizə yedizdirirlər? – VİDEO,FOTO\nYeni Çağ Media Qrupu – Oktyabr 19, 2015 - 16:15\nXaçmaz-Xudat yolunun üzərində yerləşən bir sıra ət satışı məntəqələrində satılan məhsullar baytar nəzarətindən keçmir.\nATV-nin Quba bölgəsinin əməkdaşı Rauf Əhmədovun ATV.az-a verdiyi məlumata görə, satışa çıxarılan ət məhsullarının üzərində baytar həkimin möhürünün olmaması bunu deməyə əsas verir. Digər tərəfdən isə ət məhsulları açıq havada antisanitar şəkildə satılır. Satıcılar isə məhsulların hər gün baytar həkim nəzarətindən keçdiyini deyirlər.\nƏraziyə cavabdeh olan Xaçmaz rayon Baytarlıq İdarəsinin sahə rəisi Zəfər Əmirəhmədov isə bildirib ki, onun sahəsində baytar nəzarətindən keçməyən ət satıla bilməz. Bu səbəbdən həmin məntəqələrə birgə baxmağı təklif edib. Lakin məntəqəyə baxış zamanı, baytar nəzarətindən keçməyən ətin satıldığı aşkar olunub.\nMəsələ ilə bağlı Xaçmaz rayon Baytarlıq İdarəsindən isə bildirilib ki, bu kimi xoşagəlməz halların qarşısını almaq üçün sabahdan etibarən ət satışı məntəqələrində həkim nəzarəti gücləndiriləcək.


Prezident: “Mingəçevirdəki qəza səhlənkarlıq, məsuliyyətsizlik ucbatından baş vermiş qəza idi”\n20 Aprel 2020, 17:57\n“Bizim enerji potensialımız artan iqtisadi inkişafımıza uyğun olmalıdır. Eyni zamanda “Azərenerji” son iki il ərzində mövcud stansiyaların generasiya güclərinin bərpası barədə yeni layihə təqdim edib”.\nTİA.AZ xəbər verir ki, bunu bu gün “Azərenerji” ASC-nin yenidən qurulan Baş idarəetmə, elm, tədris və laboratoriya kompleksinin açılış mərasimindən sonra qurumun əməkdaşları ilə söhbət zamanı Prezident İlham Əliyev deyib.\nİndi müxtəlif rəqəmlər səslənə bilər, amma ən aşağı rəqəmlər onu göstərir ki, bizim hazırda ehtiyatda ən azı 1 000 meqavat generasiya gücümüz var. Mövcud stansiyaların güclərinin bərpası artıq başa çatır. Bunların arasında, ilk növbədə, Mingəçevirdəki İstilik Elektrik Stansiyasını qeyd etməliyəm. Çünki bu, bizim ən böyük generasiya gücümüzdür və həmin stansiyada baş vermiş qəza nəticəsində ölkəmiz qaranlığa düçar oldu. Bu stansiyada 8 blokun hamısı yenidən qurulur. Ümid edirəm ki, yaxın bir neçə ayda bu stansiya tamamilə yenidən qurularaq istifadəyə veriləcək. Bu stansiyada təkcə bərpa olunan güclərin həcmi 600 meqavata yaxındır. Təsəvvür edin, ancaq bərpa işlərini düzgün aparmaqla biz 600 meqavat gücündə əlavə generasiyaya sahib olacağıq. Əgər bunu biz ayrıca bir stansiya kimi götürsək, görərik ki, bu, ölkəmizin generasiya gücünə görə ikinci böyük stansiya olacaq, “Cənub” stansiyasından sonra”.\n30, May - 20:511124\n31, May - 11:021087\n16, May - 18:294881


ƏDƏBİYYAT - Xəlil ADIGÖZƏL\nMən inanclı adamam. Elə şeir yazmağa da insanların inanmadıqlari şeylərə inana-inana başladım. Bir gün özümün bu qədər inanclı insana çevriləcəyimə inanmırdım. Buna məni inanmadıqlarına inandığım insanlar inandırdı.\nHeç yadımdan çıxmaz, bir dəfə bir neçə nəfərin dünyanın var olmağı haqda mübahisəsinə qulaq müsafiri oldum. Biri dünyanın Allahın qüdrəti sayəsində, biri fiziki, kimyəvi qanunauyğunluqlar sayəsində, biri isə dünyanın bir insanın onu kürəyində saxlamağı sayəsində var olduğunu iddia edirdi. Üçüncü fikri deyəni digərləri qınadılar. Hətta güldülər də. Mənə digərlərinin dedikləri daha inandırıcı olduğu halda, üçüncüyə inanmaq istədim. İnandım da. İndi fikirləşirəm ki, insan yox, desəydi ki, dünya bir kəpənəyin, qarışqanın kürəyindədir, ona da inanardım. O gündən dünya da hər kəsin, hər şeyin nəyinəm, kiminsə çiyinlərində olduğunu müşahidə etməyə başladım. Yavaş-yavaş öz çiyinlərimi də buna hazırladım.\nBəzən gicliyimdən inandım, bəzən bicliyimdən. Bu gün məni kiminsə nəyəsə inandırmağına gərək yoxdur. Məni inandırmaq üçün inanmamaq kifayətdir. Sizi inandırım ki, biri gəlib desə ki, sən sən deyilsən, buna inanmıram, ona da inanacağam. Ən inanılmaz şeylərə belə inandım.\nİnsanların inanmamağa bir şeyləri olsun deyə, inandım. Çünki insanların özlərini inanmadığı şeylərə inandırdıqlarına inanıram. İnanmadıqlarına inanırlar.\nİnsanları inandıra-inandıra özümə inanmağa başladım. Bu gün dünyanı çiyinlərimdə saxlaya biləcəyimə belə inanıram. İnansanız da, inanıram, inanmasanız da, inanıram. Mənə inanmasanız belə, SÖZümə inanın...\nVAY O GÜNƏ Kİ...\nDayanıb kənardan görüb özünü,\nÖmrün yollarına sərib özünü,\nŞeirdən bir kəndir hörüb, özünü\nBuludun gözündən asıb öləsən.\nVarın yoxluğuna qarışıb bir gün,\nÖzünü özgədən soruşub bir gün,\nDünyada hər kəslə barışıb bir gün,\nSəssizcə özündən küsüb öləsən.\nHər günün üstündən il-il ötəsən,\nÖmrü ayaq-ayaq, əl-əl ötəsən,\n«Susun!» deyiləndə dil-dil ötəsən,\n«Dillən!» deyiləndə susub öləsən.\nEhmalca bağrına basıb öləsən.\nSilməyə nə var ki, vay o günə ki,\nGülməyə nə var ki, vay o günə ki,\nÖlməyə nə var ki, vay o günə ki,\nVarlı yaşayasan, kasıb öləsən.\nO NƏ GƏLİŞ İDİ, BU NƏ GEDİŞDİ?\nBilirdim, nə isə yolunda getmir,\nNəsə çatışmırdı, nəsə kəm idi.\nHələ də bilmirsən, səni ucaldıb,\nGözünün üstünə qoyan kim idi?\nYer tapa bilmirəm özümə hələ,\nBu necə qədərdi, bu necə iş\nİnana bilmirəm gözümə hələ,\nO nə gəliş idi, bu nə gedişdi?\nDeyə də bilmirəm, get, salamat qal,\nDaha nə söyləsəm, desəm, ağ\nAtdın ta özünü gözümdən, sağ ol...\nSən yerə çatana dünya dağılar!\nİstəyirsən bir də sına,\nQəlb ki şüşə deyil sına,\nBir top atdın, dedim: – qoldu.\nBu top düşməz hər ayağa,\nDüşər bəxtəvər ayağa,\nDurdum birtəhər ayağa,\n«Bir şey olmaz»-dedim, yoldu...\nOlanlar mənə olmuşdu,\nBaşımı duman almışdı,\nÜmidim sənə qalmışdı,\n«Səbr et» – dedin, dedim: – oldu!\nBu nə top idi, qovurdum?\nMən ki sadəcə sevirdim,\nÜzümü göyə çevirdim:\n«Nə baş verir» – dedim, noldu?!\nElm «eşq» də söz imiş, söz,\nDeyilənlər düz imiş, düz,\nMənim nəfəsim buzmuş, buz,\nKimə «gülüm» dedim, soldu.\nBu nə yoldu, nə cığırdı?\nDeyim «Xoşbəxt ol?» Axırdı!\nMənim nəfəsim ağırdı,\nBir də gördün, dedim, oldu!\nO MƏNƏM Kİ DÖZÜRƏM!\nBu nə tale, bəxt idi,\nBu nə sövdə, əhd idi?!\nÜrəyim səni dedi...\nTüstüm gözümü yandırdı,\nQələm sözümü yandırdı,\nİçim özümü yandırdı,\nO mənəm ki dözürəm!\nBİR SÖZÜN ƏHVALATI\nÖz yolumun yolçusuydum,\nİz atdılar ayağıma.\nDüz yolumun yolçusuydum,\nSöz atdılar ayağıma.\nBaxdım ki, heç günahına...\nBatılası söz deyil bu!\nHər adamın ayağına\nAtılası söz deyil bu.\nDərindən bir köks ötürüb,\nDeyəsi oldum o sözü.\nƏyilib yerdən götürüb,\nYiyəsi oldum o sözün.\nYanıb-yanıb külə döndüm,\nTüstümə götürdüm sözü.\nhamının gözü önündə\nÜstümə götürdüm sözü.\nƏlindən tutub qaldırdım,\nGöz yaşını tumarladım,\nBir az sacların oxşadım,\nBir az başın tumarladım.\nÖldüm, ölümdən qayıtdım,\nDüz sözümdən ayırmadım.\nDoğma sözümtək böyütdüm,\nÖz sözümdən ayırmadım.\nİllər ötdü, bir şeirin\nGözünə qatdım o sözü.\nSaf, tərtəmiz, dürr şeirin\nSözünə qatdım o sözü.\n...oxudum «söz atanlar»a,\nSehrinə daldılar sözün.\nÜstündə dura bilməyib,\nAltında qaldılar sözün.\nHEÇ NƏ DƏYİŞMƏYİB...\nTale yollarımız ayrılan gündən\nTəmsillim olmayıb zülmümdən başqa.\nYaşanan illəri ömür saymıram\nSənlə keçirdiyim bölümdən başqa.\nBaxışlar dəyişib, sifət qocalıb,\nNecə qoymuşdunsa, elm də qalib...\nHeç nə dəyişməyib çölümdən başqa...\nGuya nə gəlir ki əlimdən başqa?\nGözlərim kor olub, qulağımsa kar,\nYa qayıt, ya məni özümə qaytar,\nYa da qovuşmaqçün bircə yolum var\nÇarəm qalmayıbdır ölümdən başqa!


«Kino çox qəliz və vacib məsələdir». Azərbaycan kinosunun 107 yaşı olur\n2022, 03 İyul, bazar, Bakı vaxtı 18:21\n«Əks halda arzuedilməz olaylar baş verə bilər» «Ay camaat, bu kino ki var, bu, çox qəliz məsələdir. Həm qəlizdir, həm də ki vacib!»\nMərhum aktyor Səməndər Rzayev «Bəyin oğurlanması» filmində oynadığı Hidayət müəllim obrazıyla kinonun həm qəliz, həm də vacib olduğunu deyirdi.\nAzərbaycan kinosunun 107 yaşının qeyd olunduğu bu gündə çoxları bu fikirlə razıdır. Üstəgəl, Azərbaycan kinosunun çətin günlər yaşadığını da deyirlər. Bu haqda az sonra. Ad günü olduğundan əvvəlcə bayram əhval-ruhiyyəsindən başlayaq.\n107 – bu qocaman yaşın harda və necə keçirilməsiylə maraqlandım. Bakıdakı bir neçə kinoteatrdan soraqlaşandan sonra öyrəndim ki, «Nizami» adına kinoteatrda Azərbaycan kinosu həftəsi keçirilir. Afişanın yanında oturmuş kinoteatrın nəzarətçisi Yeganə Mikayılova özünün dediyi kimi, tamaşaçı yolu gözləyirdi. Gələn az idi.\n«Baxmayaraq ki, göstərilən filmlər pulsuzdur, giriş azaddır, gələnlər çox azdır. Rasim Ocaqovun «Qətldən yeddi gün sonra», Tofiq Tağızadənin «O dünyadan salam», Mərahim Fərzəlibəyovun «Mənim ağ şəhərim», Hüseyn Mehdiyevin «Məkanın melodiyası», Rüstəm İbrahimbəyovun «Ailə» bədii filmləri göstərilir. Tamaşaçı azdır, yəqin maraqlanmırlar».\nKino həftəsinin sonuncu günü «Ailə» filmi göstərilirdi. Amma 70 nəfərlik zalda beş adam vardı.\nTamaşaçılardan biri – "Azərbaycan Telefilm" Yaradıcılıq Birliyinin əməkdaşı Tahir Əliyev rejissor olduğu üçün filmə baxdığını deyir.\n«Mən özüm gənc rejissoram. Əlbəttə, bu filmlərə baxıb öyrənməliyəm ki, yaxşı şeyləri götürüm, gələcək filmlərimdə istifadə edim».\nBəs, gənc rejissor tamaşaçıların azlığından narahat deyil ki? Tahir Əliyevə səhnə deyəsən tanış idi, çünki, özünün də başına belə bir iş gəlib.\n«Bakı zooparkı haqqında sənədli film çəkmişdim. Zalda cəmi beş nəfər vardı. Bu, Azərbaycan kinosunun taleyidir».\nAzərbaycan kinosunun problemləri Kinematoqrafçılar İttifaqının bu günlərdə keçirilmiş pleniumunda da müzakirə olunub. Qərara alınıb ki, problemlərin müzakirəsi üçün dövlət proqramı qəbul olunmalıdır. Prezident İlham Əliyevə də bu məzmunda müraciət olunub.\nKinematoqrafçılar İttifaqının katibi Abbas Əliyev: «Bu gün Azərbaycanda kinonun varlığından nisbi danışmaq olar. Milli kino keçmişdə yaranmış ab-havanın üzərində hərəkət edir. Kinonun bu günü çox çətin vəziyyətdədir, gələcəyi prezidentin Kino İttifaqının müraciətinə verəcəyi reaksiyadan asılıdır. Kino İtiifaqının bu günlərdə keçirilən pleniumunda müzakirələr oldu. Prezidəntə müraciət qəbul edildi ki, problemləri birdəfəlik həll edəcək dövlət proqramı qəbul olunsun. Düşünürk ki, prezidentin reaksiyası olmadan həll olmaz. Gözləyirik, çünki, Azərbaycan kinosu ayrı-ayrı adamların çəkəcəyi filmlərdən asılı deyil. Böyük istehsal olmalıdır».\nƏvvəllər kinoteatrlara əhali axın-axın gəlirdi. İndi filmlər pulsuz olsa da, tamaşaçı azdır. Azərbaycan kinoları göstərilən zalın bir neçə addımlığında tennis oynamağa gələnlər daha çox idi.\nOnların bir neçəsindən yaxınlıqdakı qapını açıb Azərbaycan kinolarına baxıb-baxmadıqlarını soruşdum. Dedilər ki, yox, baxmamışıq. Tamaşaçılar yeni filmlərin çəkilməsini çox istəyirlər.\n«Bəyin oğurlanması» filmində belə bir epizod da var: «Xeyir ola, ay Miriş? – Xeyirdir. Şəhərdən kino çıxardanlar gəlib. – Ağlamaladır, gülməli? – Hə, ağlamalı, axırda da evlənirlər».\nGörəsən, indi necə, Miriş demişkən, indi şəhərdən kino çıxardanlar tez-tezmi gəlir, çəkiliş pavilyonları tez-tezmi qurulur?\nKinorejissor Rüfət Əsədov deyir ki, dövlət tərəfindən ildə iki film çəkildiyind


“İrana qarşı əməliyyatlar başlayarsa, İsrail dövləti məhv olacaq” - POLİTOLOQDAN SENSASİON AÇIQLAMA - Hürriyyət\n“İrana qarşı əməliyyatlar başlayarsa, İsrail dövləti məhv olacaq” – POLİTOLOQDAN SENSASİON AÇIQLAMA\n11:49 - 15 May, 2018\nZərdüşt Əlizadə: “Tramp istəyir ki, İrana qarşı müharibəyə başlasın və impicmentdən canını qurtarsın”\nABŞ Prezidenti Donald Trampın İranla imzalanmış nüvə sazişindən çıxması dünyada və regiondan ciddi müzakirələrə yol açıb. Çünki Trampın bu qərarı dünyada, eləcə də regionda onsuz da gərgin olan münasibətləri daha da gərginləşdirəcək.\nArtıq Amerika İrana qarşı iqtisadi sanksiyalar tətbiq edib. Ondan başqa da vəziyyəti gərignləşdirən addımlar atılmaqdır. Bir neçə gün öncə, İsrail ordusu İran qüvvələrinin Suriyadan İsrailə doğru təqribən 20-yə qədər raket atdığını bəyan edib, İran isə bu iddiaları təkzib edib.\nBaxmayaraq ki, Trampın addımını hələ yalnız İsrail və Səudiyyə Ərəbistanı dəstəkləyib, Qərb ölkələri dəstəkləmir, amma sonda Qərb ölkələri də ABŞ-ı mütləq dəstəkləyəcəklər. Təkcə Avropanın təhlükəsizliynin təmin edən NATO-nun saxlanılması üçün Amerikanın xərclədiyi vəsait qarşısında Avropa ölkələri sonda Amerikaya “yox” deyə bilməyəcəklər. Doğrudur, Avropa ölkələri İranla milyardlarla dollarlıq müqavilələr imzalayıblar. Amma İranla imzalanmış müqavilələrin əhəmiyyəti Amerikanın Avropa iqisadiyyatına, təhlükəsiziyinə təsirindən üstün ola bilməz. Ona görə də Avropa ölkələri Amerikanı dəstəkləməyə məcbur olacaq.\nAlmaniya kansleri Angela Merkel “Amerika artıq bizi qoruyacaq qüdrətdə deyil, Avropa ABŞ-a ümid bəsləyərək səhvə yol verəcək” desə də, faktiki Avropanın təhlükəsizliyni NATO qoruyur. Almaniya NATO-nun saxlanılması üçün ÜDM-in 2 fazini ödəməli olduğu halda, onu ödəmir. Elə məhz Almaniyanın təhlükəsizliyi üçün Amerikaya borclu olduğuna görə, ABŞ-İsrail cütlüyü İrana qarşı əməliyyatlara başlayarsa, o zaman Almaniya bu alyansa qoşulacaq.\nBu məsələdə Rusiya, Türkiyə, Çin kimi dünyada söz sahibi olan dövlətlər İranı dəstəkləsələr də, əgər İrana qarşı hərbi əməliyyatlar başlayarsa, ciddi dəstək olmaq ehtimalları yoxdur. O ölkələr sadəcə olaraq İranla siyasi, iqtisadi əlaqələrini qoruyub saxlayacaqlar, hərbi əməliyyatlara müdaxilədən söhbət gedə bilməz. Amma Amerika İrana qarşı hərbi əmliyyatlara başlayarsa, İsrail başda olmaqla, Səudiyyə Ərəbistanı, Qətər, Birləşmiş Ərəb Əmirliklərində olan Amerika hərbi qüvvələrinin, eyni zamanda Qərb ölkələrlərinin hərbi qüvvələrinin birləşmək imkanları var ki, bu da hərbi əməliyyatlar zamanı İranın təklənməsinə gətirib çıxara bilər. Amma İran da hərbi gücünə görə zəif ölkə deyil. 2013-cü ilin məlumatına görə, hərbi vəsaiti 10 milyard 687 milyon dollar olan İran dünyanın 16-cı böyük ordusudur. Amma maraqlıdır ki, Amerika başda olmaqla, İrana qarşı koalisiya qüvvələri birləşərsə, İran buna duruş gətirə biləcəkmi?\nQeyd edək ki, 2015-ci il iyulun 14-də Vyanada İran və “altılıq” ölkələri (BMT TŞ-nin 5 daimi üzvü və Almaniya) arasında İranın nüvə proqramına dair saziş imzalanıb. Razılığa əsasən aşağıdakı öhədliklər götürülmüşdü:\n– 15 il ərzində İranın az zənginləşdirilmiş uran ehtiyatları 98 faiz azaldılaraq ümumi çəkisi 10 000 kiloqramdan 300 kiloqrama endiriləcək.\n– İran uranın zənginləşdirilməsi üçün istifadə olunan sentrifuqaların sayını 19 000-dən 6 104-ə qədər, yəni 60 faiz azaldacaq, növbəti 10 ildə onlardan yalnız 5 060-nın uranın zənginləşdirilməsində istifadəsinə icazə veriləcək.\n– 15 il ərzində İran uranın zənginləşdirilməsini 3,67 faiz həddə, yəni mülki və tədqiqat məqsədləri üçün kifayət edəcək səviyyədə saxlayacaq, Fordodakı nüvə obyektində isə uranın zənginləşdirilməsi tamamilə dayandırılacaq. Həmin müəssisə nüvə, fizika və texnoloji araşdırmalar mərkəzinə çevriləcək.\n– 15 il ərzində İran heç bir yeni uran zənginləşdirmə obyekti tikməyəcək.\nBunun qarşılığında isə İrana tətbiq edilən sanksiyalar ləğv edilmişdi.\n“Tramp istəyir ki, İrana qarşı müharibəyə başlasın və impicmentdən canını qurtarsın”\nABŞ Prezidenti Donald Trampın İranla imzalanmış nüvə sazişindən çıxmasını şərh edən politoloq Zərdüşt Əlizadə “Hürriyyət”ə dedi ki, Tramp noyabr ayında Konqresə aralıq seçkilərində Respublikaçılar Partiyasının Demokratlar Partiyasına uduzmasından çox çəkinir: “Çünki bu halda Respublikaçılar Konqresdə say üstünlüyünü itirəcək, ondan sonra onun siyasi karyerasına son qoyulacaq, impicment məsələsi qaldırılacaq. Tramp ondan qorxur və bunun qarşısını almaq üçün ənənəvi amerikan üsuluna əl atır, hansısa bir ölkə ilə müharibəyə başlamaq istəyir. Xatırlatmaq istəyirəm ki, Bill Klinton Monika Levinski ilə eşq məcarasına görə impicment ediləndə Yuqaslaviyaya qarşı müharibəyə başladı, müharibə ovqatı ilə cəmiyyəti toparladı və impicmentdən yaxa qurtara bildi. İndi Tramp da istəyir ki, İrana qarşı müharibəyə başlasın və impicmentdən canını qurtarsın. Ona görə təxribatçı Netanyahunu ortaya salıb, o da yalanlar uydurur, İranın təcavüzündən, İranın İsraili vurmasından danışır. Suriyada İranın hərbiçilərini vururlar və İranla nüvə müqaviləsindən çıxır. Hərçənd ki, o, böhtan deyir. Ancaq müqavilənin başqa iştirakçıları bu müqavilədən çıxmaq niyyətində olmadığını deyilər. Rusiya, Almaniya, Fransa, hətta İngiltərə də çıxmaq istəmir. Amma Tramp çıxıb, çünki ona öz siyasi karyerasını saxlamaq lazımdır, onun üçün istənilən alçaqlığa, yalana, xəyanatə əl atmağa hazırdır. Ancaq Amerika İrana heç nə edə bilməz, özlərinin İrandan aldığı zərbə qat-qat güclü olacaq. İranın hərbi gücü kifayət qədərdir ki, ona təcavüz edən ölkələrə və onların müttəfiqlərinə ciddi zərbə endirsin, azı İsrail dövləti məhv olacaq”.\n“Qərb ölkələri iqtisadi, siyasi, həm də hərbi cəhətdən Amerikadan asılıdırlar”\n“Bildiyimiz kimi, indi Qərb ölkələri Trampın qərarını dəstəkləmirlər, bundan sonra dəstəkləyə bilərlərmi” sualına Z. Əlizadə belə cavab verdi: “Əlbəttə, Qərb ölkələri iqtisadi, siyasi, həm də hərbi cəhətdən Amerikadan asılıdırlar, Amerika düşmənlərinin, müttəfiqlərinin və bütün bəşəriyyətin qolunu burub ona ağrı vasitəsilə təcavüz etməyi bacarıb, bunu BMT-də də dəfələrlə sübüt edib, ölkədən kənarda müharibələrdə çox ədalətsiz qərarları dünyaya sırıdıb”,-deyə politoloq qeyd etdi.\n“1979-cu ildən bəri İran sanksiya sahəsində yaşayır”\n“Qərb ölkələri Trampın qəranın dəstəklədiyi halda İran bu gücün qarşısında duruş gətirə biləcəkmi” sualına gəlincə, politoloq dedi: “Bəli, duruş gətirəcək. Xatırlatmaq istəyirəm ki, 1979-cu ildən bəri İran sanksiya sahəsində yaşayır və 40 ildir dözür, bundan sonra da dözəcək”.\n“Amerika istənilən cinayətə əl atmağa hazırdır”\n“Əlbəttə ki, müharibə təhlükəsi var. Amma Irana qarşı müharibə başlayarsa, İran Amerikanın bölgədə olan qoşunlarına zərbələr endirəcək, İsraili vuracaq. Əlbəttə ki, İranda da dağıntılar olacaq. Əgər bir ölkənin başında şoumen, alverçi durursa, o ölkənin axırı nə olacaq? Amerika istənilən cinayətə əl atmağa hazırdır”,-deyə poliotoloq vurğuladı.\nƏvvəlki məqaləİşdən çıxarılan general danışdı: “Heç bir problem yoxdur”\nNövbəti məqalədəAmerikalı senator İsrailin silahsız nümayişçilərə atəş açmasına etirazını bildirdi


“Sabah” qəzeti “Qarabağ”a təhqiredici yazını PJB-nin müdaxiləsilə sildi - AÇIQLAMA\nAna Səhifə - MEDİA - “Sabah” qəzeti “Qarabağ”a təhqiredici yazını PJB-nin müdaxiləsilə sildi - AÇIQLAMA\nTürkiyənin “Sabah” qəzetinin köşə yazarı Mövlud Tezel “Qarabağ” – “Atletiko” oyununda azarkeşlərin hazırladığı plakata yönəlik təhqiredici yazı ilə çıxış edib.\nModern.az-ın məlumatına görə, müəllif “Ezik kareoqrafi” adlı yazısında azarkeşlərimizin A4 formatlı kağıza “Qarabağ” sözü yazmalarını futbol tarixində ən əzik, ən fağır, ən gülməli görüntü adlandırıb.\nYazarın olaya bu cür yanaşması Azərbaycanda etirazla qarşılanıb. Yazıyla bağlı sosial şəbəkədə ciddi müzakirələr aşılıb və Türkiyə mətbuatı qınanılıb.\nBundan sonra Mövlud Tezelin yazısı “Sabah” qəzetinin saytından silinib.\nMəsələ ilə bağlı qəzetin redaktoru açıqlama verib. Baş redaktor İsa Tatlıcan qeyd edib ki, yazı saytdan silinib: “Bu yazı köşə yazarının şəxsi fikirləri idi və tənqidlərdən sonra saytımızdan silinib”.\nO, müəllifin bu barədə geniş açıqlama verəcəyini qeyd edib: “Biz köşələrə qarışmırıq. Mevlut Tezel özü geniş açıqlama verəcək. Onun yerinə danışmağım düzgün olmaz”.\nBu arada qeyd edək ki, sözügedən yazının “Sabah” qəzetinin saytından qaldırılmasında Azərbaycan Parlament Jurnalistləri Birliyi (PJB) xüsusi rol oynayıb.\nPJB sədri , Modern.az portalının rəhbəri Elşad Eyvazlı da məsələylə bağlı açıqlama ilə çıxış edib.\nE.Eyvazlı bu haqda bildirib:\n- "Sabah" qəzetində "Qarabağ" klubu ilə bağlı dərc edilən yazı Türkiyənin özündə də ciddi eritrazla qarşılanıb. Birinci gün elə "Sabah" qəzetində bununla bağlı yazı dərc ediləcəyinə söz verdilər.\nBundan öncə də dəfələrlə Türkiyənin bu tipli media qurumlarında Azərbaycana qarşı, xüsusilə də Qarabağ mövzusunda yazılar dərc edilib. Açığı, hər dəfə məsələni ictimailəşdirmədən həll etmişik. Sonralar bu işi kimlərsə öz adlarına bağlayıblar. Bunu redaksiyamızda da bilirlər.\nAmma mənim üçün önəmli olan bu deyil, olsun. Qəbul etmədiyim məsələ erməni mövqeli yazıların Türkiyə mediasında yer almasıdır.\nSon yazı ilə bağlı mənə çatan ilkin məlumatlara rəğmən, bunu deyə bilərəm: Müəllif üzərindən atsa da, ermənidir.\nYaranmış problemin bir daha təkrarlanmaması üçün təklif irəli sürdüm.\nYa 3-4 jurnalist olaraq biz gedib İstanbulda həmin media qurumlarının rəhbərləri ilə görüşməliyik ya da onları Bakıya dəvət etməliyik. Fikrimi Türkiyəyə, həmin media qurumlarının rəhbərlərinə də çatdırdım.\nGələn həftə bununla bağlı qərar verəcəyik.\nBelə olmur. Hər dəfə Türkiyədə Qarabağla bağlı hansısa erməniəsilli jurnalist əleyhimizə yazı yazacaq, biz də onu təkzib etdirməklə, yaxud da saytlardan çıxatdırmaqla işimizi tamamlanmış sayacağıq.\nProblemi kompleks şəkildə həll etməliyik.\nOnun üçün bu təklifi irəli sürdüm və Türkiyədəki dostlar tərəfindən dəstəkləndi.\nP.S.Açığı şəxsən mən hansısa xarici ölkədə Azərbaycana qarşı baş verən xoşagəlməz olayların erməni lobbisi tərəfindən törədildiyini qəbul edə bilmirəm.\nBirincisi, bununla erməni lobbisinin faktiki gücünü daha da böyüdürük.\nİkincisi isə bəzən vəzifəmizin öhdəsindən gələ bilmədikdə erməni lobbisini ortaya atırıq. Bəs bizim Diaspor Komitəsi?\nP.P.S. Tanıyanlar yaxşı bilir ki, gedənin arxasınca danışmaq xarakterimə yaddır. Ancaq Azərbaycan diplomatının fəaliyyəti üçün Türkiyədən yaxşı, münbit şəraitli ölkə varmı? Azərbaycanın Türkiyədəki sabiq səfiri Faiq Bağırov neçə illər bizi ancaq məyus etməklə məşğul oldu. Altı il öncə Ankarada Kızıl Ay Meydanında bir həftə müddətində keçirdiyimiz "Ermənistanın Azərbaycanda törətdikləri soyqırımları fotolarda" sərgisinə (Türkiyə Qəzetçilər Federasiyası həmin sərgini 10 böyük şəhərdə keçirdi) o zaman Faiq Bağırov gəlmədi, hətta ağız büzdü.\nSərgiyə Türkiyənin nazirlərinin, deputatlarının qatıldığını eşidən sabiq səfirin halını sizə anlada bilməyəcəm.\nBu onunla bağlı 1 detal idi. Niyə bunu yada saldım. Çünki bizim Türkiyədəki indiki səfirimiz Xəzər İbrahimdən qeyd edilən problemlərin həlli ilə bağlı böyük ümid və gözləntilərimiz var. Əminik ki, Xəzər İbrahim bu sahədə böyük dönüş yaradacaq. Çünki biz jurnalistlər onu Vətənini sevən, çalışqan, jurnalistlərə açıq, Azərbaycanı dünyanın istənilən ölkəsində istədiyimiz kimi təmsil edəcək diplomat, azərbaycanlı kimi tanıyırıq.\nP.P.P.S. Bu arada qeyd etdiyimiz məsələlərlə bağlı verdiyi dəstəyə görə dostumuz İlkər Erdoğana böyük-böyük təşəkkürümüzü bildiririk.


Rusiya XİN Dağlıq Qarabağ münaqişəsinin tərəfləri arasında danışıqların bərpa olunacağına ümid bəsləyir - XALQQAZETI.COM\nRusiya xarici siyasət idarəsinin cavabında deyilir ki, 2019-cu ilin martında Vyanada Azərbaycan Prezidenti ilə Ermənistanın baş naziri arasında əldə edilmiş razılaşmaları inkişaf etdirmək üçün 2019-cu ilin aprelində Moskvada keçirilən görüşdə Xarici İşlər nazirlərinin şərtləşdikləri “kiçik addımlar”ın reallaşmasında irəliləyiş var. Sərhəddə və təmas xəttində vəziyyət nisbətən sakit olaraq qalır. Yerevanla Bakı arasında “qaynar xətt” əlaqəsi fəaliyyət göstərir. Jurnalistlərin mübadiləsi həyata keçirilib, əsirlikdə olan Zaven Karapetyan və Elvin İbrahimov geri qaytarılıb. Digər məhbuslar barəsində iş davam edir, Qırmızı Xaç Komitəsi bu işə qoşulub.\nRF XİN-in cavabında daha sonra deyilir: “Hesab edirik ki, bütün bunlar tərəflərin əhalini sülhə hazırlamaq istiqamətində konkret addımlar atmaq niyyətlərini təsdiq edir. Lakin nizamlanmanın mahiyyəti məsələlərinə dair hələlik irəli getmək mümkün olmayıb. Bu mövzu Sergey Lavrovun yaxın günlərdə Yerevana və Bakıya səfərləri zamanı müzakirə edilib. Ümid edirik ki, yaxın vaxtlarda tərəflər arasında mövzu ətrafında danışıqlar bərpa olunacaq. Öz tərəfimizdən Minsk qrupunun fransalı və amerikalı həmsədrləri ilə birlikdə gərəkli dəstək göstərəcəyik”.\n18 2020 01:11 - XƏBƏRLƏR